open-index/open-wikipedia-markdown huggingface dataset:
మేఘా-ట్రోపిక్స్

శీతోష్ణస్థితి మార్పుల నేపథ్యంలో, ఉష్ణమండల వాతావరణంలో నీటి చక్రాన్ని అధ్యయనం చేసే ఉపగ్రహం, **మేఘా-ట్రోపిక్స్**. భారతీయ అంతరిక్ష పరిశోధన సంస్థ (ఇస్రో), ఫ్రెంచి అంతరిక్ష సంస్థ సెంటర్ నేషనల్ డి ఎటూడ్స్ స్పేషియల్స్ (సిఎన్‌ఇఎస్) లు ఉమ్మడిగా చేపట్టిన అధ్యయనం ఇది. మేఘా-ట్రోపిక్స్‌ను 2011 అక్టోబరులో పిఎస్‌ఎల్‌వి రాకెట్ ద్వారా విజయవంతంగా కక్ష్యలోకి ప్రవేశపెట్టారు.

మేఘా-ట్రోపిక్స్ ప్రణాళిక అనుకున్నాక, 2003 లో దాన్ని రద్దు చేసారు. అయితే, భారతదేశం తన వాటా సహకారాన్ని పెంచడం, మొత్తం ఖర్చులు తగ్గించడం వంటివి చేసుకుని 2004 లో దీన్ని పునరుద్ధరించారు. GEWEX (గ్లోబల్ ఎనర్జీ అండ్ వాటర్ సైకిల్ ఎక్స్‌పెరిమెంట్) సాధించిన పురోగతితో, ఉష్ణమండల వాతావరణం లోని నీరు, శక్తిల బడ్జెట్‌పై విశ్వసనీయమైన గణాంకాలను సేకరించాక, ఉష్ణమండల వాతావరణ శీతోష్ణస్థితి ప్రక్రియలను అర్థం చేసుకోవడానికి మేఘా-ట్రోపిక్స్‌ను రూపొందించారు. మేఘా-ట్రోపిక్స్ అప్పటికే ఉన్న ప్రాంతీయ రుతుపవన ప్రాజెక్టులైన మహాశ్రీ (MAHASRI), గేమ్ (GAME) ప్రాజెక్టులకు అదనంగా చేరింది. ప్రధాన ఉష్ణమండల వాతావరణ వ్యవస్థల పరిణామాన్ని వివరించడానికి కూడా మేఘా-ట్రోపిక్స్ ప్రయత్నించింది.

## ప్రారంభం
మేఘా-ట్రోపిక్స్ ఉపగ్రహాన్ని ఇస్రో, 2011 అక్టోబరు 12 న పోలార్ శాటిలైట్ లాంచ్ వెహికల్ (PSLV-C18) ద్వారా భూమధ్యరేఖకు 20 డిగ్రీల వంపుతో, 867 కి.మీ. ఎత్తున ఉన్న కక్ష్య లోకి విజయవంతంగా ప్రక్షేపించింది. PSLV-C18ని ఆంధ్రప్రదేశ్‌లోని శ్రీహరికోటలో ఉన్న సతీష్ ధావన్ అంతరిక్ష కేంద్రం (షార్) మొదటి లాంచ్ ప్యాడ్ నుండి ఉదయం 11:00 గంటలకు మరో మూడు సూక్ష్మ ఉపగ్రహాలతో పాటు కక్ష్యలో చేర్చారు. ఈ సూక్ష్మ ఉపగ్రహాలు: చెన్నైలోని SRM విశ్వవిద్యాలయంచే నిర్మించిన 10.9 కేజీల SRMSAT, ఇండియన్ ఇన్‌స్టిట్యూట్ ఆఫ్ టెక్నాలజీ కాన్పూర్ (IIT కాన్పూర్) వారి 3 కేజీల రిమోట్ సెన్సింగ్ ఉపగ్రహం జుగ్ను, సముద్రంలో ఓడలను గుర్తించడానికి ఉపయోగించే లక్సెంబర్గ్‌కు చెందిన 28.7 కేజీల వెసెల్‌శాట్-1

## మిషన్ ముగింపు
మేఘా ట్రోపిక్స్ అసలు జీవిత కాలం మూడు సంవత్సరాలు. 2015 మే 26 న దీన్ని రెండు సంవత్సరాల పాటు పొడిగించారు. 2016 అక్టోబరు 7 న మరో నాలుగు సంవత్సరాలు పొడిగించారు.

2022 ఏప్రిల్లో, యాటిట్యూడ్ కంట్రోల్ సబ్-సిస్టమ్‌లో సమస్యల కారణంగా ఉపగ్రహం జీవిత కాలాన్ని ముగిస్తున్నట్లు ఇస్రో ప్రకటించింది. మేఘా-ట్రోపిక్స్ ప్రస్తుతం 870 కి.మీ కక్ష్యలో ఉంది. భూమిపైకి కూల్చివేయడానికి అనువుగా ఉపగ్రహం ఎత్తును 300 కి.మీ.కి తగ్గిస్తారు.

## కూల్చివేత
ఇస్రో, మేఘా-ట్రోపిక్స్‌ను కక్ష్య నుండి తప్పించి భూ వాతావరణం లోకి ప్రవేశపెట్టి, భూమిపై కూలిపోయేలా నియంత్రించే ప్రయత్నం చేస్తోంది. 2023 మార్చి 7 న సాయంత్రం 4:30 -  7 :30 మధ్య, పసిఫిక్ మహాసముద్రంలో దాన్ని కూల్చివేసేలా ఇస్రో నియంత్రిస్తోంది. అనుకున్న విధంగానే ఈ ఉపగ్రహం భూ వాతావరణం లోకి ప్రవేశించి పసిఫిక్ మహా సముద్రంలో కూలిపోయింది.  ఉపగ్రహం లోని థ్రస్టర్లను మండించి కక్ష్యను మరింత తగ్గించి అది భూవాతావరణం లోకి ప్రవేశించేలా చేసారు. అక్కడ అది విచ్ఛిన్నమై పోయి, ఆ శకలాలు పసిఫిక్ మహాసముద్రంలో కూలిపోయాయి. భూమిని తాకే సమయానికి పెద్ద శకలాలేమీ మిగల్లేదని ఇస్రో ప్రకటించింది. 

## ఇవి కూడా చూడండి

* భారతీయ ఉపగ్రహాల జాబితా
* అంతరిక్ష శిథిలాలు
* శ్మశాన కక్ష్య
* ఇన్‌శాట్
* జీశాట్

## మూలాలు

వర్గం:ఇస్రో ప్రయోగించిన ఉపగ్రహాలు
ఆరోగ్య మహిళ

**ఆరోగ్య మహిళ** అనేది తెలంగాణ ప్రభుత్వం ప్రవేశపెట్టిన కార్యక్రమం. తెలంగాణ రాష్ట్రంలోని ప్రతి మహిళా ఆరోగ్యంతో ఉండాలన్న ఉద్దేశ్యంతో మహిళలు ప్రధానంగా ఎదుర్కొనే 8 రకాల ఆరోగ్య సమస్యలకు వైద్యం అందించడంకోసం ఆరోగ్య మహిళ కార్యక్రమం ప్రవేశపెట్టబడింది. ఆరోగ్య మహిళ కార్యక్రమంలో భాగంగా ఎవరికైనా మెరుగైన వైద్యం అవసరమైతే రెఫర్‌ చేయడంద్వారా పెద్దాసుపత్రుల్లో వారికి సాయం చేసేందుకు ప్రత్యేక హెల్ప్‌ డెస్‌లు అందుబాటులో ఉంటాయి. ఈ కార్యక్రమంలో భాగంగా 2023 మే 30నాటికి  1,02,463 మంది పరీక్షలు చేయించుకోగా, అనుమానిత లక్షణాలు గుర్తించిన 7,177 మందిని పైదవాఖానలకు రెఫర్‌ చేశారు.

## రూపకల్పన
2023 మార్చి 4న హైదరాబాద్‌లోని బీఆర్కే భవన్‌లో జరిగిన ఉన్నతస్థాయి సమీక్షా సమావేశంలో నిర్వహించబడింది. రాష్ట్రంలో మహిళల ఆరోగ్య రక్షణకు ఇప్పటికే పలు చర్యలు, పథకాలు చేపట్టిన రాష్ట్ర ప్రభుత్వం ముఖ్యమంత్రి కల్వకుంట్ల చంద్రశేఖర్ రావు ఆదేశాల మేరకు అంతర్జాతీయ మహిళా దినోత్సవం సందర్భంగా ‘ఆరోగ్య మహిళ’ అనే పేరుతో మరో గొప్ప కార్యక్రమాన్ని ప్రారంభిస్తున్నామని తెలంగాణ రాష్ట్ర వైద్యారోగ్య శాఖామంత్రి టి. హరీశ్ రావు ప్రకటించారు. ఈ కార్యక్రమంలో రాష్ట్ర పంచాయతీరాజ్‌శాఖ మంత్రి ఎర్రబెల్లి దయాకర్‌రావు, ప్రభుత్వ ముఖ్య కార్యదర్శి శాంతికుమారి, హెల్త్‌ సెక్రటరీ రిజ్వీ, రెవెన్యూ శాఖ ముఖ్య కార్యదర్శి నవీన్‌ మిట్టల్‌, పంచాయతీరాజ్‌, గ్రామీణ అభివృద్ధి శాఖ ముఖ్య కార్యదర్శి సందీప్‌కుమార్‌ సుల్తానియా, కుటుంబ సంక్షేమ విభాగం కమిషనర్‌ శ్వేత మహంతి, సీఎం ఓఎస్డీ గంగాధర్‌, డైరెక్టర్‌ పీఆర్‌ హన్మంతరావు తదితరులు పాల్గొన్నారు.

## ప్రారంభం
2023 మార్చి 8న రాష్ట్ర వైద్యారోగ్య శాఖామంత్రి టి. హరీశ్ రావు కరీంనగర్ లోని అర్బన్ హెల్త్ సెంటర్ లో ఈ కార్యక్రమాన్ని ప్రారంభించాడు. మొదటి దశలో 100 ఆరోగ్య కేంద్రాల్లో ప్రత్యేక క్లినిక్‌లు ప్రారంభించి, ఆయా వైద్య పరీక్షలపై ప్రత్యేక యాప్‌ ద్వారా మానిటరింగ్‌ చేస్తారు.

2023 మార్చి 14 మంగళవారం రోజున రాష్ట్రవ్యాప్తంగా 24 జిల్లాల్లో 100 కేంద్రాల్లో వైద్య సేవలతో ఆరోగ్య మహిళ కార్యక్రమం ప్రారంభమైంది. మొదటి రోజు 4793 మంది మహిళలకు పరీక్షలు నిర్వహించబడగా, 975 మందికి అవసరమైన ఔషధాలు అందజేయబడ్డాయి. దశల వారీగా 1200 కేంద్రాలకు వైద్య సేవలను విస్తరించనున్నారు.

## పరీక్షలు
పీహెచ్‌సీ, యూపీహెచ్‌సీ, బస్తీ దవాఖానల్లో ప్రతి మంగళవారం ప్రత్యేకంగా 57 ఆరోగ్య పరీక్షలు నిర్వహించి, మహిళలు ప్రధానంగా ఎదుర్కొనే అనేక రకాల ఆరోగ్య సమస్యలకు వైద్యం అందించనున్నారు.

# మధుమేహం, రక్తపోటు, రక్తహీనత, ఇతర సాధారణ పరీక్షలు
# ఓరల్‌, సర్వైకల్‌, రొమ్ము క్యాన్సర్ల స్క్రీనింగ్‌
# థైరాయిడ్‌ పరీక్ష, సూక్ష్మ పోషకాల లోపాలను గుర్తించడం, అయోడిన్‌ సమస్య, ఫోలిక్‌యాసిడ్‌, ఐరన్‌లోపంతోపాటు విటమిన్‌ బీ12, విటమిన్‌ డీ పరీక్షలు చేసి చికిత్స, మందులు అందజేయడం
# మూత్రకోశ సంబంధిత ఇన్ఫెక్షన్లు, పెల్విక్‌ ఇన్‌ఫ్లమేటరీ వ్యాధుల పరీక్షలు
# మెనోపాజ్‌ దశకు సంబంధించి పరీక్షలు చేసి, అవసరమైన వారికి హార్మోన్‌ రీప్లేస్మెంట్‌ థెరపీ చేయడంతోపాటు కౌన్సెలింగ్‌ నిర్వహించడం
# నెలసరి, సంతాన సమస్యలపై ప్రత్యేకంగా పరీక్షలు చేసి, వైద్యంతోపాటు అవగాహన కల్పించడం. అవసరమైనవారికి అల్ట్రాసౌండ్‌ పరీక్షలు చేయడం
# సెక్స్‌ సంబంధిత అంటువ్యాధుల పరీక్షలు చేసి, అవగాహన కల్పించడం. అవసరమైన వారికి వైద్యం అందించడం
# బరువు నియంత్రణ, యోగా, వ్యాయామంపై అవగాహన కల్పించడం

## ఫలితాలు

* 2023 ఏప్రిల్ 11న ఐదో మంగళవారం రోజున 10,025 మంది మహిళలు వైద్యసేవలు పొందారు.

## మూలాలు

వర్గం:తెలంగాణ ప్రభుత్వ పథకాలు
వర్గం:మహిళా ఆరోగ్యం
గోవిందపుర శాసనసభ నియోజకవర్గం

**గోవిందపుర శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం భోపాల్ జిల్లా, భోపాల్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## 2018 ఎన్నికల ఫలితం

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
శోభనా కామినేని

**శోభనా కామినేని**  భారతీయ బిజినెస్ ఎగ్జిక్యూటివ్, అపోలో హాస్పిటల్స్ ఎగ్జిక్యూటివ్ వైస్ చైర్ పర్సన్.

## ప్రారంభ, వ్యక్తిగత జీవితం
అపోలో హాస్పిటల్స్ వ్యవస్థాపకుడు, చైర్మన్ ప్రతాప్ సి రెడ్డి కుమార్తె కామినేని.  ఆమెకు ముగ్గురు సోదరీమణులు ప్రీత, సునీతా రెడ్డి, సంగీత ఉన్నారు, వీరందరూ అపోలో హాస్పిటల్స్ లో ఎగ్జిక్యూటివ్ లుగా పనిచేస్తున్నారు.  

కామినేని వ్యాపారవేత్త, వన్యప్రాణి సంరక్షకుడు అనిల్ కామినేనిని వివాహం చేసుకుంది. వీరికి ఉపాసన కొణిదెల, అనుష్పాల అనే ఇద్దరు కుమార్తెలు ఉన్నారు. టాలీవుడ్ స్టార్ హీరో కొణిదెల చిరంజీవి తనయుడు కొణిదెల రామ్ చరణ్ ను ఉపాసన వివాహం చేసుకున్న సంగతి తెలిసిందే. అనుష్పాల డిసెంబర్ 2021లో అర్మాన్ ఇబ్రహీం అనే ముస్లిం రేసింగ్ కార్ డ్రైవర్‌ని వివాహం చేసుకుంది. 

## కెరీర్
తండ్రి కూతురైన కామినేని చిన్నతనం నుంచే ఆయన స్థాపించిన సంస్థలో వివిధ పదవులు నిర్వహించారు. 2017 నుంచి 2018 వరకు కాన్ఫెడరేషన్ ఆఫ్ ఇండియన్ ఇండస్ట్రీకి అధ్యక్షురాలిగా పనిచేసింది. ఈ పదవిని చేపట్టిన తొలి మహిళ శోభనా కామినేని.     హెల్త్ కేర్, ఫార్మాస్యూటికల్స్ లో కామినేని చేసిన కృషికి గుర్తింపుగా అమెరికాలోని బ్రయంట్ యూనివర్సిటీ నుంచి గౌరవ డాక్టరేట్ అందుకున్నది. 

## మూలాలు


వర్గం:Articles with hCards
వర్గం:జీవిస్తున్న ప్రజలు
వర్గం:భారతీయ మహిళా వ్యాపారవేత్తలు
వర్గం:భారతీయ పారిశ్రామికవేత్తలు
మమతా శంకర్

[thumb|319x319px|మమతా శంకర్ [మృగయా సినిమాతో సినిమారంగంలోకి ప్రవేశించింది.]]
**మమతా శంకర్** (జననం 1955 జనవరి 7) భారతీయ నటి, నర్తకి. ఆమె బెంగాలీ సినిమాలలో నటించి ప్రసిద్ధి చెందింది. సత్యజిత్ రే, మృణాల్ సేన్, రితుపర్ణో ఘోష్, బుద్ధదేబ్ దాస్‌గుప్తా, గౌతమ్ ఘోష్‌.. ఇలా చాలమంది ప్రముఖ దర్శకుల చిత్రాలలో ఆమె నటించింది. నటిగానే కాకుండా, ఆమె నర్తకి, కొరియోగ్రాఫర్ కూడా. ఆమె సంగీత విద్వాంసుడు పండిట్ రవిశంకర్ మేనకోడలు. ఆమె సోదరుడు ఆనంద శంకర్ ఇండో-వెస్ట్రన్ ఫ్యూజన్ సంగీతకారుడు.

## బాల్యం, విద్యాభ్యాసం
మమతా శంకర్ 1955 జనవరి 7న నర్తకులు ఉదయ్ శంకర్, అమలా శంకర్ దంపతులకు జన్మించింది. ఆమె కలకత్తాలోని ఉదయ్ శంకర్ ఇండియా కల్చర్ సెంటర్‌లో అమల శంకర్ ఆధ్వర్యంలో డ్యాన్స్, కొరియోగ్రఫీలో శిక్షణ పొందింది.

## కెరీర్
మమతా శంకర్ 1976లో మృణాల్ సేన్ దర్శకత్వం వహించిన మృగయాతో సినీ రంగ ప్రవేశం చేసింది. ఈ చిత్రం ఉత్తమ చలనచిత్రంగా జాతీయ చలనచిత్ర అవార్డును గెలుచుకుంది.

ఉదయన్ - మమతా శంకర్ డ్యాన్స్ కంపెనీని 1986లో ఆమె స్థాపించింది. అలాగే 1978లో 'మమతా శంకర్ బ్యాలెట్ ట్రూప్' స్థాపించి ప్రపంచవ్యాప్తంగా విస్తృతంగా పర్యటించింది. ఈ బృందం 1979లో రవీంద్రనాథ్ ఠాగూర్ రచన చండాలికా ప్రదర్శించింది. దాని తర్వాత హోరిఖేలా, ఆజ్కేర్ ఏకలాబ్య, మిలాప్, షికార్, మదర్ ఎర్త్, అమృతస్యపుత్ర, శబరి వంటివి ఎన్నో ప్రదర్శించారు.

## వ్యక్తిగత జీవితం
మమతా శంకర్‌కు చంద్రోదయ్ ఘోష్ తో వివాహం జరిగింది. ఆమెకు రతుల్ శంకర్, రజిత్ శంకర్ అనే ఇద్దరు కుమారులు ఉన్నారు.

## అవార్డులు

* 1992: జాతీయ చలనచిత్ర అవార్డు – ప్రత్యేక జ్యూరీ అవార్డు (ఫీచర్ ఫిల్మ్) - అగంతుక్
* 1993: BFJA అవార్డు-ఉత్తమ సహాయ నటి అవార్డు - శాఖ ప్రశాఖ
* 2000: BFJA అవార్డు-ఉత్తమ సహాయ నటి అవార్డు - ఉత్సాబ్

## మూలాలు

వర్గం:భారతీయ సినిమా నటీమణులు
వర్గం:భారతీయ మహిళా నాట్య కళాకారులు
వర్గం:భారత మహిళా కొరియోగ్రాఫర్లు
వర్గం:భారతీయ నృత్య దర్శకులు
వర్గం:1955 జననాలు
వర్గం:బెంగాలీ సినిమా నటులు
వర్గం:నేషనల్ ఫిల్మ్ అవార్డు విజేతలు
వర్గం:సంగీత నాటక అకాడమీ అవార్డు గ్రహీతలు
వర్గం:పద్మశ్రీ పురస్కారం పొందిన పశ్చిమ బెంగాల్ మహిళలు
పుపుల్ భుయాన్

**పుపుల్ భుయాన్**, ఒడిషా రాష్ట్రానికి చెందిన సినిమా నటి, టెలివిజన్ వ్యాఖ్యాత, మోడల్. ఒడియా సినిమాలు, టెలిఫిల్మ్‌లు, సీరియళ్ళు, రియాల్టీ షోలలో నటించింది. 2013లో కావ్య కీరన్‌తో కలిసి 1వ ఒడియా 3డి చిత్రం కౌన్రీ కన్య ద్వారా ఆలీవుడ్‌లో తన సినీ జీవితాన్ని ప్రారంభించింది. 2018లో ఒపెరా శ్రీమతి విజేతగా కిరీటాన్ని పొందింది.

## జననం
పుపుల్ 1992 ఫిబ్రవరి 3న బాటాకృష్ణ భుయాన్ - బైజయంతిమాల భుయాన్ దంపతులకు ఒడిశా రాష్ట్రం, కియోంఝర్ జిల్లాలోని సైంకుల్ గ్రామంలో జన్మించింది. భువనేశ్వర్‌లోని బక్సీ జగబంధు బిద్యధర్ కళాశాల నుండి పట్టభద్రురాలయింది.

## వ్యక్తిగత జీవితం
2016లో దీప్ థదానితో పుపుల్ వివాహం జరిగింది.

## నటనారంగం
పుపుల్ నాటకరంగం ద్వారా తన కెరీర్‌ను ప్రారంభించి, ఆపై ఈ-న్యూస్, అపనంక పసంద్ వంటి కొన్ని సోలో టెలివిజన్ షోలను హోస్ట్ చేసింది. తరువాత ఆమె సరిగమప లిటిల్ చాంప్స్, స్వర ఒడిషారా, మున్ బై హీరోయిన్ హెబీ మొదలైన రియాలిటీ షోలను కూడా  హోస్ట్ చేసింది.

2013లో సోమ్య రంజన్ సాహు దర్శకత్వం వహించిన మొదటి ఒడియా 3D సినిమా కౌన్రీ కన్య ద్వారా ఒడియా సినిమారంగంలోకి ప్రవేశించింది. తరువాత బ్లాక్ మెయిల్, బిద్యారానా, మొదలైన ఒడియా సినిమాలలో నటించింది.

నటన, యాంకరింగ్‌తోపాటు మోడలింగ్‌లోనూ తరుచుగా పాల్గొంటున్నది. 2018 లో ఒపెరా శ్రీమతిలో పాల్గొంది. ఇండియా గ్లోబల్‌ పోటీలో విజయం సాధించింది. కిరీటంతోపాటు సెమీఫైనల్‌లో ఉత్తమ ర్యాంప్ వాక్ అవార్డును గెలుచుకుంది. 2022లోఓడియా పత్రిక శుభపల్లబ కవర్ ఫోటోపై కనిపించింది. అంతకు ముందు 2016లో కాదంబిని పత్రికలో కూడా కనిపించింది.

## సినిమాలు

## టెలివిజన్

## అవార్డులు
* ఉత్తమ మహిళా అరంగేట్రానికి రూపనగర మహానగర అవార్డు
* ఉత్తమ తొలిచిత్ర నటిగా షో టైమ్ అవార్డు
* ఒపెరా మిసెస్ ఇండియా గ్లోబల్ 2018

## మూలాలు

## బయటి లింకులు

* 
* 

వర్గం:జీవిస్తున్న ప్రజలు
వర్గం:1992 జననాలు
వర్గం:ఒరియా సినిమా నటీమణులు
వర్గం:భారతీయ సినిమా నటీమణులు
ఊపాలి ఒపెరాజితా

**ఊపాలి ఒపెరాజితా** (ఆంగ్లం:Oopali Operajita) భారతీయ క్లాసికల్ ఒడిస్సీ, భరతనాట్యం నర్తకి. కొరియోగ్రాఫర్ కూడా. అలాగే ఆమె అల్ గోర్ సస్టైనబుల్ టెక్నాలజీ వెంచర్ కాంపిటీషన్ స్థాపకురాలు, చైర్ పర్సన్. ఈ పోటీ అమెరికా మాజీ వైస్ ప్రెసిడెంట్ అల్ గోర్ (Al Gore) పేరు పెట్టబడినా అతని ప్రమేయం లేకుండా నిర్వహించబడుతుంది.

## కెరీర్
ఊపాలి ఒపెరాజితా ఆరేళ్ల వయసు నుంచి రిషి వ్యాలీ స్కూల్‌ లో తొమ్మిదేళ్ల పాటు చదివి, GCE 'O' లెవెల్స్‌ (ఇండియన్ స్కూల్ సర్టిఫికేట్) గ్రాడ్యుయేట్ చేసింది. ఆమె పండనల్లూరు శైలిలో భరతనాట్యం నర్తకిగా ఆమె ప్రసిద్ధురాలు.

ఆమె 2007లో అల్ గోర్ సస్టైనబుల్ టెక్నాలజీ వెంచర్ కాంపిటీషన్ (AGSTVC) స్థాపించింది. యు.ఎస్ మాజీ వైస్ ప్రెసిడెంట్ అల్ గోర్ గౌరవార్థం ఆమె ఆ పేరు పెట్టింది. 2009-2011 నుండి ప్రతి సంవత్సరం ఎం.బి.ఎ., సైన్స్ అండ్ టెక్నాలజీ గ్రాడ్యుయేట్‌లకు ఇది నిర్వహించబడుతోంది. ఇది ఇండియన్ ఇన్స్టిట్యూట్ ఆఫ్ టెక్నాలజీ (IIT), నేషనల్ ఇన్స్టిట్యూట్ ఆఫ్ టెక్నాలజీ (NIT), ఇండియన్ ఇన్స్టిట్యూట్ ఆఫ్ మేనేజ్‌మెంట్ (IIM)తో సహా భారతదేశం, బంగ్లాదేశ్, అమెరికా అంతటా ఉన్న సంస్థల నుండి ఎంట్రీలను ఆకర్షించింది. 2009లో అధికారిక భాగస్వామి ఐఐటి ఖరగ్‌పూర్‌ కాగా 2010, 2011లలో ఐఐటి చెన్నై. ఇది ఐఐఎం కలకత్తా భాగస్వాములలో ఒకటి. బంగ్లాదేశ్‌కు చెందిన ఒక బృందం, టాటా ఇన్‌స్టిట్యూట్ ఆఫ్ సోషల్ సైన్సెస్ (TISS) నుండి మరొక బృందం 2011లో ప్రథమ, ద్వితీయ బహుమతులు గెలుచుకున్నాయి.

తన తల్లిదండ్రులతో కలిసి ఆమె గోపీనాథ్ మొహంతి అమృతరా సంతాన (*Amrutara Santāna*) పుస్తకాన్ని ఆంగ్లంలోకి అనువదించింది. 2015లో ప్రచురించబడిన అనువాదం, అమృతరా సంతాన: ది డైనాస్టీ ఆఫ్ ది ఇమ్మోర్టల్స్ (*Amrutara Santāna: The Dynasty of The Immortals*).

### మరిన్ని విశేషాలు
కేలుచరణ్ మోహపాత్ర, దేబా ప్రసాద్ దాస్ వద్ద శిక్షణ పొందిన ఊపాలి ఒపెరాజితా ప్రపంచవ్యాప్తంగా ప్రదర్శనలు ఇచ్చింది. న్యూయార్క్ టైమ్స్ ఆమెను మోహపాత్ర "స్టార్ విద్యార్థులలో" ఒకరిగా పేర్కొంది.

పిట్స్‌బర్గ్‌లోని కార్నెగీ మ్యూజిక్ హాల్‌లో ప్రదర్శన ఇచ్చిన మొదటి భారతీయ శాస్త్రీయ నృత్యకళాకారిణి ఆమె.

2010లో అమెరికా ప్రెసిడెంట్ బరాక్ ఒబామా కోసం భారతదేశ అధ్యక్షుడు నిర్వహించిన సంగీత కచేరీకి ఆమె ఆర్టిస్టిక్ డైరెక్టర్, కొరియోగ్రాఫర్‌గా పనిచేసింది.

ఆమె కేలుచరణ్ మోహపాత్రతో చేసిన నృత్య ప్రదర్శన 1996లో పిట్స్‌బర్గ్ పోస్ట్ గెజెట్ ద్వారా 10 పిట్స్‌బర్గ్ శాస్త్రీయ నృత్య ప్రదర్శనలలో ఒకటిగా నిలిచింది.

## ఇవీ చూడండి

* నృత్యంలో భారతీయ మహిళల జాబితా

## మూలాలు

వర్గం:ఒడిస్సీ నాట్యకళాకారులు
వర్గం:భారతీయ మహిళా నాట్య కళాకారులు
వర్గం:నృత్యం
వర్గం:రిషి వ్యాలీ పాఠశాల పూర్వ విద్యార్థులు
దేబా ప్రసాద్ దాస్

**దేబా ప్రసాద్ దాస్** (ఆంగ్లం: Deba Prasad Das; 1932 - 1986 జూలై 16) భారతీయ శాస్త్రీయ నృత్యకారుడు, విమర్శకులు. భారతీయ శాస్త్రీయ నృత్య రూపమైన ఒడిస్సీ నలుగురు మొదటి తరం గురువులలో ఒకరిగా పరిగణించబడ్డాడు. అతని ఒడిస్సీ శైలి దృఢమైనదే కాకుండా ప్రత్యేకమైనది. అతను 1974లో ఒడిషా సంగీత నాటక అకాడమీ అవార్డు, 1977లో సంగీత నాటక అకాడమీ అవార్డు గ్రహీత.

## బాల్యం, విద్యాభ్యాసం
దేబా ప్రసాద్ దాస్ 1932లో ఒడిషా రాష్ట్రంలోని కటక్ సమీపంలోని కెయుల్ చాబి సువా అనే చిన్న గ్రామంలో ఇంద్రమణి దేవి, దుర్గా చరణ్ దాస్ అనే పోలీసు అధికారికి జన్మించాడు. అతను చిన్న వయస్సులోనే తన తల్లిని కోల్పోయాడు. స్థానిక వయోలిన్ ప్లేయర్ అయిన అతని తాత వద్ద పెరిగాడు. ఆయన పూరిలో తన ప్రారంభ పాఠశాల విద్యను అభ్యసించాడు. మోహన్ చంద్ర మోహపాత్ర నడుపుతున్న సమీపంలోని సాంప్రదాయ పాఠశాల (పతర అఖారా) నుండి ఆరేళ్ల వయస్సులో ఆయన సంగీతం, నృత్యంలలో శిక్షణ పొందాడు. అయితే తండ్రికి బదిలీ కావడంతో బెహ్రంపూర్‌కు వెళ్లాల్సి వచ్చింది.

## కెరీర్
దేబా ప్రసాద్ దాస్ 14 సంవత్సరాల వయస్సులో ఉన్నప్పుడు, అతని తండ్రి అతన్ని న్యూ థియేటర్స్‌లో పనిచేస్తున్న సంగీత దర్శకుడు రాధా రామన్ రే సంగీత పాఠశాలకు పంపారు. అతను అక్కడ నెలవారీ జీతం సుమారు ₹ 3లకు పనిచేశాడు. అక్కడ గ్రీన్ రూమ్‌లో ప్రదర్శనకారులకు సహాయం చేశాడు. త్వరలో, అతను గేట్ మ్యాన్‌గా, టిక్కెట్ కలెక్టర్‌గా, చివరకు ప్రాంప్టర్‌గా కూడా పనిచేశాడు. తర్వాత, 1949 నుండి 1963 వరకు అన్నపూర్ణలో పనిచేశాడు, అక్కడ పంకజ్ చరణ్ దాస్, కేలుచరణ్ మోహపాత్ర, కుమార్ దయాళ్ శరణ్, మాయాధర్ రౌత్ వంటి ప్రఖ్యాత ఒడిస్సీ నృత్యకారులతో పని చేసే అవకాశం లభించింది. ఆ సమయంలో ఆయన ఒడిస్సీ నృత్యంలో ప్రావీణ్యం సంపాదించాడు.

ఉత్కల్ సంగీత్ మహావిద్యాలయ అనే నాట్య సంగీత పాఠశాలకు 1964లో ఆయన ఒడిస్సీకి ఫ్యాకల్టీ మెంబర్‌గా చేరాడు. ఇక్కడ, అతను ఒడిస్సీలో భరతనాట్యం నర్తకి ఇంద్రాణి రెహమాన్‌కి శిక్షణ ఇచ్చాడు. దీంతో సంగీత కచేరీలకు ఇద్దరు కలిసివెళ్ళేవారు. 1957లో ఇంద్రాణి రెహమాన్ డ్యాన్స్ ఫెస్టివల్‌లో దేబా ప్రసాద్ దాస్ కొరియోగ్రాఫ్ చేసిన ఒడిస్సీ ప్రదర్శనను ఇచ్చింది. ఈ ప్రదర్శన ఒడిస్సీకి శాస్త్రీయ నృత్య రూపకంగా గుర్తింపు పొందడంలో సహాయపడింది. 'శబ్ద స్వర పాట' ఒడిస్సీ శైలి ముఖ్యమైన లక్షణం.

అతనికి ఇంద్రాణి రెహమాన్, బిజయలక్ష్మి మొహంతి, ఊపాలి ఒపెరాజితా, పుష్పా మహంతి, శ్రీనాథ్ రౌత్, సుధాకర్ సాహూ, దుర్గా చరణ్ రణబీర్, ధులేశ్వర్ బెహెరా, అనితా సింగ్‌డియో, సంగీతా దాష్, సుజాతా మిశ్రా, రాంలీ ఇబ్రహీం, గోజేంద్ర పాండా వంటి అనేక మంది శిష్యులు ఉన్నారు. బిస్వాస్, గాయత్రీ చంద్, అతాషి త్రిపాఠి వంటి అనేక మంది ఇతర వ్యక్తులు ఒడిస్సీకి ప్రసిద్ధి చెందినవారిలో ఉన్నారు. ప్రముఖ భరతనాట్యం గురువు లీలా రామనాథన్ కూడా అతని వద్ద ఒడిస్సీ శిక్షణ తీసుకుంది.

## గుర్తింపు

* భారత ప్రభుత్వంచే సీనియర్ రీసెర్చ్ ఫెలోషిప్ గ్రహీత
* 1983లో వరల్డ్ డెవలప్‌మెంట్ కార్పొరేషన్ అవార్డు
* 1974లో ఒడిశా సంగీత నాటక అకాడమీ అవార్డు
* 1977లో సంగీత నాటక అకాడమీ అవార్డు
* దేబా ప్రసాద్ దాస్ మరణించిన 25 సంవత్సరాల తర్వాత  2012లో అతనిపై ఒక పుస్తకం "గురు దేబప్రసాద్ దాస్: ఐకాన్ ఆఫ్ ఒడిస్సీ"  సీనియర్ నర్తకి గాయత్రీ చంద్ చే రచించబడింది.

## మరణం
దేబా ప్రసాద్ దాస్ 1986 జూలై 16న 54వ ఏట మరణించాడు.

## ఇవీ చూడండి

* నృత్యంలో భారతీయ మహిళల జాబితా

## మూలాలు

వర్గం:1932 జననాలు
వర్గం:1986 మరణాలు
వర్గం:సంగీత నాటక అకాడమీ అవార్డు గ్రహీతలు
వర్గం:ఒడిస్సీ నాట్యకళాకారులు
వర్గం:భారతీయ సాంప్రదాయ నృత్యకారులు
సీమా రావు

**సీమారావు ను** భారతీయ మీడియాలో "వండర్ వుమన్ ఆఫ్ ఇండియా"  అనే పేరుతో పిలుస్తారు.       ఆమె భారతదేశపు మొట్టమొదటి మహిళా స్పెషల్ ఫోర్స్ ట్రైనర్,    భారతీయ  ప్రత్యేక దళాలకు రెండు దశాబ్దాలకు పైగా డబ్బుతో నిమిత్తం లేకుండా శిక్షణ ఇస్తున్నారు.. ఆమె  దగ్గరగా పోరాడే క్వార్టర్ బాటిల్ అనే యుద్ద క్రియ (CQB)  లో నిపుణురాలు - గట్టి పోరాటాల్లోనూ వివిధ భారతీయ దళాలకు శిక్షణ ఇవ్వడంలో పాల్గొంటున్నారు.   వీటన్నిటిలో తన భర్త మేజర్ దీపక్ రావుతో కలిసి పని చేస్తున్నారు.  

## జీవిత చరిత్ర
ఈమె తండ్రి భారత స్వాతంత్ర సమరంలో పాల్గొన్న ప్రొఫెసర్ రమాకాంత్ సినారి. క్రైసిస్ మేనెజ్ మ్ంట్ లో  MBA చదివిన ఈమె మిసెస్ ఇండియా వరల్డ్ అందాల పోటీలో ఫైనల్ వరకూ వెళ్ళారు.. 

సీమారావు ఇండియన్ ఎయిర్ ఫోర్స్ లో  స్కైడైవింగ్ కోర్సు చేయడం ద్వారా పారా వింగ్స్ పొందారు. ఈమె కంబాట్ షూటింగ్ నేర్పడంలో నిపుణురాలు, ఆర్మీ పర్వతారోహణ సంస్థ HMI పతక విజేతగా నిలిచారు.

మిలిటరీ మార్షల్ ఆర్ట్స్‌లో 8వ డిగ్రీ బ్లాక్‌బెల్ట్ వరకూ సాధించారు.  జీత్ కునే దో అనే ఒక యుద్ద కళను బోధించడానికి అధికారం ఉన్న కొంతమంది బోధకులలో ఆమె ఒకరు.  ఆమె తన భర్త దీపక్ రావ్‌తో కలిసి షూటింగ్ లో కొత్త విధానాల కొరకు ది రావ్ సిస్టమ్ ఆఫ్ రిఫ్లెక్స్ ఫైర్ అనే కొత్త పద్ధతిని కనిపెట్టారు.  రెండు దశాబ్ధాల నుండి ఇప్పటి వరకూ  సీమారావు  దంపతులు 15,000 మంది సైనికులకు శిక్షణ ఇచ్చారు 

సీమారావు "ఎన్‌సైక్లోపీడియా ఆఫ్ క్లోజ్ కంబాట్ ఆప్స్", "ఎ కాంప్రెహెన్సివ్ అనాలిసిస్ ఆఫ్ వరల్డ్ టెర్రరిజం". అనే రెండు పుస్తకాలకు సహ రచయితగా ఉన్నారు.  ఆమె తన భర్తతో కలిసి "హ్యాండ్‌బుక్ ఆఫ్ వరల్డ్ టెర్రరిజం" అనే పుస్తకాన్ని కూడా రాసింది. 

## అవార్డులు, గుర్తింపు
[thumb| భారత రాష్ట్రపతి [రామ్‌నాథ్ కోవింద్|రామ్ నాథ్ కోవింద్ (కుడి) అంతర్జాతీయ మహిళా దినోత్సవం, 2019 నాడు సీమా రావు (ఎడమ)కి నారీ శక్తి పురస్కారాన్ని ప్రదానం చేస్తున్నారు]]
2019 ఫోర్బ్స్ ఇండియా డబ్ల్యూ-పవర్ ట్రైల్‌బ్లేజర్ జాబితాలో రావు ఆరవ స్థానంలో ఉన్నారు.   2019 లో భారత రాష్ట్రపతి నుండి నారీ శక్తి పురస్కారాన్ని అందుకుంది 

## మూలాలు

వర్గం:జీవిస్తున్న ప్రజలు
సయాలీ భగత్

**సయాలీ భగత్,** మహారాష్ట్రకు చెందిన సినిమా నటి,  మాజీ అందాల రాణి. 2004లో జరిగిన ఫెమినా మిస్ ఇండియా పోటీలో ఫెమినా మిస్ ఇండియా వరల్డ్ టైటిల్ గెలుపొందింది.

## జీవిత విశేషాలు
సయాలీ ఫ్రావాషి అకాడమీ, నాసిక్‌లో చదువుకుంది. అల్కేష్ దినేష్ మోడీ ఇన్‌స్టిట్యూట్ ఫర్ ఫైనాన్షియల్ అండ్ మేనేజ్‌మెంట్ స్టడీస్ నుండి బ్యాచిలర్ ఆఫ్ మేనేజ్‌మెంట్ స్టడీస్ లో గ్రాడ్యుయేషన్ పూర్తి చేసింది.

## వృత్తి జీవితం
సయాలీ ప్రారంభంలో డెంట్జ్, కాలేజ్ షో, స్వరోవ్స్కీ జెమ్స్ ఫ్యాషన్ షో వంటి మోడలింగ్ అసైన్‌మెంట్‌లు చేసింది. 2007లో వచ్చిన *ది ట్రైన్: సమ్ లైన్స్ షుడ్ నెవర్ క్రాస్డ్* సినిమా ద్వారా హిందీ సినిమారంగంలోకి అడుగుపెట్టింది. ఎంటీవి బక్రా కార్యక్రమంలో సింగపూర్ జర్నలిస్ట్‌గా భారత క్రికెటర్ రాహుల్ ద్రవిడ్‌ను ఇంటర్వ్యూ చేస్తున్నట్లు నటించింది. 2009లో *పేయింగ్ గెస్ట్స్‌లో* జావేద్ జాఫ్రీ సరసన నటించింది.

## వ్యక్తిగత జీవితం
2013 డిసెంబరు 10న హర్యానాకు చెందిన వ్యాపారవేత్త నవనీత్ ప్రతాప్ సింగ్‌తో సయాలీ వివాహం జరిగింది.

## సినిమాలు

## మూలాలు

## బయటి  లింకులు

* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:పంజాబీ సినిమా నటీమణులు
వర్గం:కన్నడ సినిమా నటీమణులు
వర్గం:హిందీ సినిమా నటీమణులు
శ్రీ ప్రసన్న వేంకటేశ్వరస్వామి దేవస్థానం (కొండ బిట్రగుంట)

**శ్రీ ప్రసన్న వేంకటేశ్వరస్వామి దేవస్థానం** ఆంధ్రప్రదేశ్ రాష్ట్రానికి చెందిన నెల్లూరు జిల్లాలోని కొండ బిట్రగుంటలో నెలకొని ఉన్న హిందూ దేవాలయం. ఈ క్షేత్రమును "బిలకూటక్షేత్రం" అంటారు. ఈ దేవస్థానం సుప్రసిద్ధమైన పురాతన వెంకటేశ్వరస్వామి ఆలయం. ఈ ఆలయం ఒక చిన్న కొండమీద ఉంది. ఈ ఆలయానికి కొండ కింది భాగంలో ఒక పెద్ద కోనేరు ఉంది. ఇది నెల్లూరుజిల్లా కావలి పట్టణానికి 14 కిలోమీటర్ల దూరంలో ఉంది. స్వామి వారికి ప్రతి సంవత్సరం బ్రహ్మోత్సవములను నిర్వహిస్తారు. ఈ బ్రహ్మాత్సవములలో స్వామి వారికి పలు రకాల వాహన సేవలు నిర్వహిస్తారు.

## బ్రహ్మోత్సవముల సమయంలో జరిగే కార్యక్రమములు
* గిరి ప్రదక్షణము, అంకురార్పణం
* ధ్వజారోహణం, శేషవాహనసేవ
* హనుమంతసేవ
* మోహిని ఉత్సవం, గరుడసేవ
* మ్రొక్కుబడులు, తెప్పోత్సవము, గజవాహనసేవ
* కళ్యాణోత్సవం, రధోత్సవం, అశ్వవాహనసేవ
* చక్రస్నానం, శ్రీ పుష్పయాగం, ఏకాంతసేవ

## మార్గాలు
* కావలి పట్టణానికి 14 కిలోమీటర్ల దూరంలో ఉంది.
* బ్రాహ్మణక్రాక నుంచి 13 కిలోమీటర్ల దూరంలో ఉంది.
* నెల్లూరు నుంచి 45 కిలోమీటర్ల దూరంలో ఉంది.

## మూలాలు
పంకజ్ చరణ్ దాస్

**పంకజ్ చరణ్ దాస్** (ఆంగ్లం: Pankaj Charan Das; 1919 మార్చి 17 - 2003 జూన్ 11) భారతీయ శాస్త్రీయ నృత్యకారుడు, కొరియోగ్రాఫర్, ఒడిస్సీ నృత్యంలో ఆది గురువు. ఆయనని 'గురు'వుగానే కాక 'ఒడిస్సీ నృత్య పితామహుడు' అని పిలుస్తారు. 1992లో భారత ప్రభుత్వం పద్మశ్రీ పురస్కారంతో ఆయనను సత్కరించింది.

## కెరీర్
పంకజ్ చరణ్ దాస్ మహారి అంటే ఆలయ నర్తకి రత్న ప్రభా దేవి దత్తపుత్రుడు. ఆమె నుండి భక్తి ఉద్యమ కళను నేర్చుకున్నాడు. ఒడిస్సీ పుట్టుకకు ఆధారమైన నృత్య రూపాన్ని పునరుద్ధరించడానికి అతను బాధ్యత వహించాడు. కేవలం ఆలయ ప్రాంగణంలోనే కాక ఒడిస్సీని జనాల్లోకి తీసుకురావడానికి కారణమైన వ్యక్తి.

ఆయన దేశంలోని గొప్ప కవులు కాళిదాస్, జయదేబ జీవితాల ఆధారంగా నృత్య ఎపిసోడ్‌లను కొరియోగ్రఫీ చేశాడు. ఆయన ఒడిషా ఏకైక నృత్య & సంగీత కళాశాల *ఉత్కల్ సంగీత మహావిద్యాలయం*లో ఒడిస్సీ నృత్య విభాగానికి అధిపతిగా 25 సంవత్సరాలకు పైగా కళాశాలతో అనుబంధం కలిగి ఉన్నాడు. అక్కడ ప్రిన్సిపాల్‌గా పదవీ విరమణ చేశాడు.

## అవార్డులు

* సంగీత నాటక అకాడమీ ద్వారా రాష్ట్రపతి అవార్డు
* ఒరిస్సా సాహిత్య అకాడమీ అవార్డు
* రాష్ట్ర సంగీత నాటక అకాడమీ అవార్డు
* కబీ సామ్రాట్ ఉపేంద్ర భంజా అవార్డు
* 1992లో ఆయనను భారత ప్రభుత్వం పద్మశ్రీతో సత్కరించింది.

## గురు పంకజ్ చరణ్ దాస్ వేడుక
భుబనేశ్వర్లోని ఉద్రా కల్చర్ అకాడమీ ద్వారా ప్రతి సంవత్సరం ఆదిగురు పంకజ్ చరణ్ దాస్ ఉత్సవాన్ని గురు పంకజ్ చరణ్ దాస్ జ్ఞాపకార్థం నిర్వహిస్తారు. దీనిని ఆయన కుమారుడు బసంత్ దాస్, మనవరాలు పల్లవి దాస్ చేస్తున్నారు.

## ఇవీ చూడండి
* నృత్యంలో భారతీయ మహిళల జాబితా
* పద్మశ్రీ పురస్కార గ్రహీతలు (1990-1999)

## మూలాలు

వర్గం:1919 జననాలు
వర్గం:2003 మరణాలు
వర్గం:ఒడిస్సీ నాట్యకళాకారులు
వర్గం:భారతీయ సాంప్రదాయ నృత్యకారులు
గారోత్ శాసనసభ నియోజకవర్గం

**గారోత్ శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం మందసౌర్ జిల్లా, మందసౌర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
డినా బొలౌర్టే

thumb|డినా బొలౌర్టే
పెరూ దేశానికి తొలిసారిగా ఓ మహిళ దేశ అధ్యక్షురాలుయ్యారు. డినా ఏర్కిలియా బొలౌర్టే 2022 డిసెంబర్ 7వ తేదీన పెరూ దేశ రాజధాని లిమాలో ప్రమాణస్వీకారం చేశారు. పార్లమెంట్ ను రద్దు చేయబోతున్నట్లు, దేశవ్యాప్త కర్ఫ్యూ అమల్లోకి రాబోతుందని ప్రకటించిన ఆ దేశ అధ్యక్షుడు పెడ్రో క్యాస్టిల్లో ను ఆ దేశ పార్లమెంట్ సభ్యులు అబిసంసన తీర్మానంతో అధ్యక్ష పీఠం నుండి తప్పించారు. వెంటనే రెండు గంటల వ్యవధిలోనే ఉపాధ్యక్షురాలుగా ఉన్న డినా బొలౌర్టే అధ్యక్షురాలిగా ప్రమాణం చేశారు. డినా బొలౌర్టే వయసు 60 సంవత్సరాలు, వృత్తిరీత్యా అణువ లాయర్, జూలై 2026 వరకు తానే అధికారంలో ఉండనున్నట్లు వెల్లడించారు.

## మూలాలు

వర్గం:పెరూ అధ్యక్షులు
వెస్ట్ సైడ్ స్టోరీ

***'వెస్ట్ సైడ్ స్టోరీ***' 1961లో విడుదలైన అమెరికన్ సినిమా. ఈ సంగీత ప్రధానమైన రొమాంటిక్ డ్రామాను రాబర్ట్ వైస్, జెరోమ్ రాబిన్స్‌ల దర్శకత్వంలో నిర్మించారు. 
## కథ
న్యూయార్క్‌లో కొంత భాగంపై తమ ఆధిపత్యం కోసం రెండు గాంగులు పోరాటాలు సాగిస్తుంటాయి. ఇందులో ఒక గ్యాంగ్ పేరు 'జెట్స్'. తమ ఆధిక్యత ఉన్న ప్రాంతంలోకి ఎట్టి పరిస్థితుల్లోనూ ప్యూర్టోరికన్లను రానీయకూడదన్నది వీరి భావన. దీన్ని ఎదిరిస్తుంటారు 'షార్క్స్' గ్యాంగుకు చెందిన ప్యూర్టోరికన్లు. తమ గ్యాంగ్ల మధ్య జరిగే యుద్ధానికి ముందు వాళ్లు డాన్స్‌ల ద్వారా సిద్ధమవుతుంటారు. ఇలాంటి ఒక డాన్స్ సమయంలో షార్ప్ గ్యాంగ్ నాయకుడైన బెర్నార్డో చెల్లెలు మారియా, ప్రత్యర్థి గ్యాంగ్ 'జెట్స్'కు చెందిన టోనీ అనే యువకుడిని చూస్తుంది. వాళ్లిద్దరూ ప్రేమలో పడతారు. అయితే ఇద్దరికీ తమ పెళ్లి జరగటం కష్టమని తెలుసు. అందుకే వాళ్లు మారియా పనిచేసే బట్టల షాపులో, పెళ్లి బట్టలు ధరించి, షాపులో ఉన్న బొమ్మలే అతిథులుగా ఉత్తుత్తి పెళ్లికూడా చేసుకుంటారు. సినిమాలో ఇదో అద్భుతమైన సన్నివేశం! అయితే తమ పోరాటాల్లో- టోనీ, మారియా అన్నను చంపేస్తాడు. అయినా టోనీతో పారిపోవడానికి ఆమె సిద్ధపడుతుంది. ఇది జరిగేలోపునే షార్క్ బృందంలో సభ్యుడొకరు టోనీని మారియా అన్నను చంపిన దానికి ప్రతీకారంగా – చంపేస్తాడు. మారియా టోనీల ప్రేమకథ
ఇలా విషాదాంతమవుతుంది.
## నటీనటులు
* నటాలీ వుడ్ - మారియా
* రిచర్డ్ బేమర్ - టోనీ
* రస్ టాంబ్లిన్ - రిఫ్ 
* రీటా మారినో - అనిటా 
* జార్జ్ చకిరిస్ - బెర్నార్డో 
* సైమన్ ఓక్‌లాండ్ - పోలీస్ లెఫ్ట్‌నెంట్ ష్రాంక్
* నెడ్ గ్లాస్ - డాక్టర్, టోనీ బాస్ 
* విలియమ్ బ్రామ్లే - పోలీస్ సార్జెంట్ క్రుప్కె
* జాన్ ఆస్టిన్ - గ్లాడ్ హ్యాండ్ 
* పెన్నీ శాంటన్ - మేడమ్ లూసియా
## నిర్మాణం
న్యూయార్క్ నగరం బ్రాడ్వేలో ఇది అద్భుతమైన సంగీత నృత్య ప్రధానమైన నాటకంగా మొదట అవతారమెత్తింది. ఆ తర్వాత ఇజ్రాయెల్, ఆఫ్రికా, ప్రాచ్య దేశాల్లో కూడా విజయవంతంగా ప్రదర్శితమైన ఈ నాటకాన్ని సినిమాగా తీసేందుకు మొత్తం 3,75,000 డాలర్లను చిత్రీకరణ హక్కులకోసం మిరిష్
పిక్చర్స్  చెల్లించింది. నాటకంలో నృత్య ప్రధానమైన సన్నివేశాలను అలాగే చిత్రీకరించేందుకు, నాటకంలో ఆ సన్నివేశాలకు దర్శకత్వం వహించిన జెరోమీ రాబిన్స్‌ను, మిగిలిన సన్నివేశాల చిత్రీకరణకు రాబర్ట్ వైస్‌ను- ఇద్దర్నీ దర్శకులుగా ఎంచుకున్నారు. అయితే నిర్మాణం ఆరంభమైన తర్వాత దాదాపు 60 శాతం షూటింగ్ పూర్తయ్యాక జెరోమీ రాబిన్స్‌ను తొలగించారు.  'వెస్ట్ సైడ్ స్టోరీ' చిత్రీకరణకోసం దర్శకుడు రాబర్ట్ వైస్, ఏకంగా న్యూయార్క్ లోని మాన్ హట్టన్ వెస్ట్ సైడ్ ప్రాంతంలో ఉన్న భవనాల మధ్య షూటింగ్ చేశారు. అసలు ఆ భవనాలను కూల్చి, అక్కడ లింకన్ సెంటర్‌ను కట్టాలని న్యూయార్క్ అధికారుల ప్లాన్. కానీ, ఈ షూటింగ్ కోసం ఆ కూల్చివేతను కొంతకాలం వాయిదావేశారు. ఇప్పుడు అక్కడ ఆ భవనాలు లేవు గానీ లింకన్ సెంటర్ ఏర్పడింది!

## పురస్కారాలు

## మూలాలు

## బయటి లింకులు

* 

వర్గం:అమెరికన్ సినిమాలు
వర్గం:ఆంగ్ల భాషా సినిమాలు
వర్గం:అకాడమీ అవార్డు విజేతలు
వైభవీ మర్చంట్

**వైభవి మర్చంట్** బాలీవుడ్ చిత్రాలకు పని చేస్తున్న భారతీయ కొరియోగ్రాఫర్. ఆమె 1999లో హమ్ దిల్ దే చుకే సనమ్‌లోని *ధోలీ తారో ధోల్ బాజే*.. పాటకు ఉత్తమ నృత్యదర్శకురాలిగా జాతీయ చలనచిత్ర అవార్డును గెలుచుకుంది. తెలుగులోనూ నా పేరు సూర్య నా ఇల్లు ఇండియా (2018) చిత్రానికి ఆమె నృత్య దర్శకురాలుగా చేసింది.

## కెరీర్
తమిళనాడులోని చెన్నైలో రమేష్ మర్చంట్, హృదయ మర్చంట్ దంపతులకు ఆమె జన్మించింది. ఆమె కొరియోగ్రాఫర్ బి. హీరాలాల్ మనవరాలు, శృతి మర్చంట్ అక్క. 

ఆమె తన అంకుల్ చిన్ని ప్రకాష్‌కి సహాయం చేయడం ద్వారా తన వృత్తిని ప్రారంభించింది. 1999లో హమ్ దిల్ దే చుకే సనమ్ చిత్రం కోసం ధోల్ బాజే.. పాట కొరియోగ్రఫీ ఆమె మొదటి సోలో వర్క్. ఆమె దీనికి ఉత్తమ కొరియోగ్రఫీకి జాతీయ చలనచిత్ర అవార్డును గెలుచుకుంది.

ఆమె 2000లో మలయాళ చిత్రం స్నేహపూర్వం అన్నలో తొలిసారిగా నటించింది.

ఆమె నాచ్ బలియే 3, ఝలక్ దిఖ్లా జా (సీజన్ 3), జరా నాచ్కే దిఖా 2, జస్ట్ డాన్స్ వంటి అనేక టెలివిజన్ డ్యాన్స్ రియాలిటీ షోలలో న్యాయనిర్ణేతగా వ్యవహరించింది.

## ఫిల్మోగ్రఫీ

### కొరియోగ్రాఫర్‌గా

### నటిగా
2000: సంగీత శివన్ దర్శకత్వం వహించిన మలయాళ చిత్రం *స్నేహపూర్వం అన్న* .

2012: *స్టూడెంట్ ఆఫ్ ది ఇయర్* చిత్రంలో డిస్కో దీవానే పాటలో స్పెషల్ అప్పియరెన్స్.

## అవార్డులు

* 2000లో ఉత్తమ కొరియోగ్రఫీకి జాతీయ చలనచిత్ర అవార్డు - హమ్ దిల్ దే చుకే సనమ్ చిత్రంలోని ధోలీ తారో ధోల్ బాజే..  
* 2006లో IIFA అవార్డ్ ఫర్ బెస్ట్ కొరియోగ్రఫీ -  బంటీ ఔర్ బబ్లీ చిత్రంలోని కజ్రా రే..
* 2006లో జీ సినీ అవార్డ్ ఫర్ బెస్ట్ కొరియోగ్రఫీ - బంటీ ఔర్ బబ్లీ చిత్రంలోని కజ్రా రే..
* 2006లో బాలీవుడ్ మూవీ అవార్డ్ ఫర్ బెస్ట్ కొరియోగ్రఫీ - బంటీ ఔర్ బబ్లీ చిత్రంలోని కజ్రా రే..
* 2006లో బెస్ట్ కొరియోగ్రఫీకి ప్రొడ్యూసర్స్ గిల్డ్ ఫిల్మ్ అవార్డ్ - బంటీ ఔర్ బబ్లీ చిత్రంలోని కజ్రా రే..
* 2008లో ఉత్తమ కొరియోగ్రఫీకి IIFA అవార్డు - ఆజా నాచ్లే  చిత్రంలోని ఆజా నాచ్లే..

## మూలాలు

వర్గం:భారతీయ సినిమా నృత్య దర్శకులు
వర్గం:మలయాళ సినిమా నటులు
వర్గం:భారతీయ సినిమా నటీమణులు
వర్గం:భారతీయ మహిళా నాట్య గురువులు
వర్గం:ఉత్తమ కొరియోగ్రఫీ జాతీయ చలనచిత్ర అవార్డు విజేతలు
కళా మాస్టర్

**కళా** (జననం 1971 ఏప్రిల్ 25) వృత్తిరీత్యా కళా మాస్టర్ అని పిలువబడే ఆమె భారతీయ కొరియోగ్రాఫర్. ఆమె భారతీయ రియాలిటీ డ్యాన్స్ టాలెంట్ షో మానాడ మయిలాడకు డైరెక్టర్, ముగ్గురు న్యాయనిర్ణేతలలో ఆమె ఒకరు. మలయాళం చలనచిత్రం కొచు కొచు సంతోషంగళ్‌లో జానపద నృత్య సన్నివేశాలకు గానూ ఆమెకు 2000లో ఉత్తమ నృత్యదర్శకురాలిగా జాతీయ చలనచిత్ర పురస్కారం లభించింది.

## కెరీర్
స్కూల్ డ్రాప్ అవుట్ అయిన ఆమె క్లాసికల్ డ్యాన్సర్ శిక్షణ పొందింది. ఆ తరువాత తన బావ కొరియోగ్రాఫర్ రఘురామ్ ప్రభావంతో చిత్ర పరిశ్రమలోకి అడుగుపెట్టింది. 1982లో 12 ఏళ్ల వయసులో అసిస్టెంట్ కొరియోగ్రాఫర్‌గా అరంగేట్రం చేసిన ఆమెకు 1986లో కమల్ హాసన్, రేవతి నటించిన పున్నగై మన్నన్ సినిమా మంచి పేరు తెచ్చిపెట్టింది. దర్శకుడు కె. బాలచందర్ విజ్ఞప్తి మేరకు పుదు పుదు అర్థాంగళ్ (1989)కి ప్రధాన కొరియోగ్రాఫర్‌గా ఆమె మళ్లీ చేసింది.

ఇక వెనక్కితిరిగి చూడని ఆమె తమిళం, తెలుగు, మలయాళం, హిందీ, కన్నడ, ఒరియా, బెంగాలీ, ఇంగ్లీష్, ఇటాలియన్, జపనీస్‌తో సహా వివిధ భాషలలో 4000 పాటలకు పైగా పనిచేసింది. బెంగుళూరులో జరిగిన మిస్ వరల్డ్ 1996 అందాల పోటీకి కొరియోగ్రాఫ్ గా చేసే అవకాశం ఆమెకు లభించింది, దీనికి ఆమె ప్రత్యేక అవార్డును అందుకుంది. అంతేకాకుండా, మలేషియాలో ప్రశాంత్, ఏడుగురు కథానాయికలు పాల్గొన్న ఒక స్టేజ్ ఈవెంట్ తో తన కెరీర్ ని పతాకస్థాయికి చేర్చింది. మలయాళం చలనచిత్రం కొచు కొచు సంతోషంగల్‌లో ఆమె జానపద నృత్య సన్నివేశాలకు 2000లో ఉత్తమ కొరియోగ్రఫీగా జాతీయ చలనచిత్ర అవార్డును అందుకుంది. చెన్నైలో ఐదు బ్రాంచ్‌లను కలిగి ఉన్న కాలాస్ కలలయ పేరుతో సినిమాటిక్ డ్యాన్స్ స్కూల్‌ను ప్రారంభించిన మొదటి వ్యక్తి ఆమె. ఇది ఆమె తన సోదరీమణులతో కలిసి నిర్వహిస్తుంది. చంద్రముఖిలో ఆమె కొరియోగ్రఫీకి గానూ ఉత్తమ నృత్య దర్శకురాలిగా తమిళనాడు రాష్ట్ర చలనచిత్ర అవార్డును కూడా గెలుచుకుంది.

## వ్యక్తిగత జీవితం
కళా ఏడుగురు ఆడపిల్లల సంతానంలో ఒకరు. ఒక అక్క జయంతి మొదట డ్యాన్స్ కెరీర్ ఎంచుకుంది, రెండు చిత్రాలలో హీరోయిన్‌గా కూడా నటించింది.  కళా రెండవ సోదరి గిరిజ కళాక్షేత్రలో భరతనాట్యం నేర్చుకుంది. ఆమె కొరియోగ్రాఫర్‌లు తంగం, రఘురామ్ మాస్టర్‌ లతో కలిసి పని చేసింది. ఒక కళా ఆరవ కుమార్తె కాగా, ప్రముఖ కొరియోగ్రాఫర్ అయిన బృందా ఆమె చెల్లెలు.

ఆమె మేనల్లుళ్లలో ఒకరైన ప్రసన్న సుజిత్ కూడా సినిమా కొరియోగ్రాఫర్. ఆమె మేనకోడలు మాస్టర్ గాయత్రి రఘురామ్, దివంగత రఘురామ్ మాస్టర్ కుమార్తె, ఆమె సోదరి గిరిజ కూడా కొరియోగ్రాఫర్ గా, నటిగా రాణిస్తున్నారు.

కాళా గతంలో నటి స్నేహ సోదరుడు అయిన యుఎఇకి చెందిన వ్యాపారవేత్త గోవిందరాజన్‌ను 1997లో వివాహం చేసుకుంది. తన వివాహం తర్వాత మొదట్లో దుబాయ్‌కి మారారు, కాని సమస్యలు ఆమెను చెన్నైకి తిరిగి వచ్చి కొరియోగ్రఫీని చేపట్టేలా ప్రేరేపించాయి. ఈ జంట 1999లో విడాకులు తీసుకున్నారు. 

ఆమె 2004లో మహేష్‌ని ప్రేమ వివాహం చేసుకుంది. ఈ దంపతులకు విద్యుత్ అనే కుమారుడు 2007లో జన్మించాడు.

## ఫిల్మోగ్రఫీ

## టెలివిజన్

## మూలాలు

వర్గం:భారతీయ సినిమా నృత్య దర్శకులు
వర్గం:భారత మహిళా కొరియోగ్రాఫర్లు
వర్గం:భారతీయ మహిళా నాట్య గురువులు
వర్గం:1971 జననాలు
వర్గం:ఉత్తమ కొరియోగ్రఫీ జాతీయ చలనచిత్ర అవార్డు విజేతలు
జానపద నృత్యం

thumb|పంజాబీ జానపద నృత్యం
thumb|217x217px|శ్రీ దుర్ముఖి నామ ఉగాది పండగ సందర్భంగా 2016 ఏప్రిల్ 8న హైదరాబాదులోని రవీంద్రభారతిలో తెలంగాణ ప్రభుత్వ భాషా సాంస్కృతిక శాఖ ఆధ్వర్యంలో నిర్వహించబడిన ఉగాది వేడుకలలో జానపద నృత్య ప్రదర్శన
**జానపద నృత్యం** (ఆంగ్లం: folk dance) అనేది ఒక నిర్దిష్ట దేశం లేదా ప్రాంతంలోని ప్రజల జీవితాన్ని ప్రతిబింబించే నృత్యం. అన్ని జాతి నృత్యాలు జానపద నృత్యాలు కావు. ఉదాహరణకు, ఆచార నృత్యాలు, ఆచార మూలం నృత్యాలు జానపద నృత్యాలుగా పరిగణించబడవు. ఎందుకంటే వాటి ఉద్దేశ్యం మతపరమైన ఆచారవ్యవహారాలకు ముడిపడి ఉంటుంది. నృత్యం సాంస్కృతిక మూలాలను ప్రస్తావించాలంటే జాతి, సాంప్రదాయ పదాలను ఉపయోగించాల్సిఉంటుంది. ఈ కోణంలో, దాదాపుగా అన్ని జానపద నృత్యాలు జాతిపరమైనవి.

జానపద నృత్యం సాంప్రదాయానికి కట్టుబడి ఉండే నృత్యాలకు ప్రత్యేకించబడింది. ఇవి సాధారణంగా సామాజిక కార్యక్రమాలలో వృత్తిపరమైన శిక్షణ లేని వ్యక్తులచే సాంప్రదాయ సంగీతంతో నిర్వహించబడతాయి, అంతేకాని పబ్లిక్ పెర్ఫార్మెన్స్, స్టేజ్ కోసం రూపొందించబడవు. జానపద సంప్రదాయాలు కాలక్రమేణా మారుతుంటాయి. అంతర్జాతీయ సంస్కృతుల నుండి వారసత్వంగా వస్తుంది. కొత్త నృత్యకారులు ఇతరులను గమనించడం ద్వారా లేదా ఇతరుల సహాయం పొందడం ద్వారా మాత్రమే పుట్టుకొస్తారు.

## భారతదేశం

* భాగవత మేళా కళాకారులు 500 ఏళ్లుగా చిత్తశుద్ధితో తెలుగు భాష ఖ్యాతిని, సంస్కృతీ సంప్రదాయాలను ప్రపంచానికి చాటి చెబుతున్నారు.
* భాంగ్రా పంజాబ్ జానపద నృత్యాలలో అత్యంత ప్రజాదరణపొందిన నృత్యం.
* ఛోలియా అనేది భారతదేశంలోని ఉత్తరాఖండ్ రాష్ట్రం, నేపాల్లోని సుదుర్పాశ్చిమ్ ప్రావిన్స్‌లోని కుమావోన్ డివిజన్‌లో ఉద్భవించిన సాంప్రదాయ జానపద నృత్యం.
* చౌ నృత్యం ఇది యుద్ధ, జానపద సంప్రదాయాలతో కూడిన సెమీ క్లాసికల్ భారతీయ నృత్యం.
* ఫుగ్డి మహిళలు సాధారణంగా వారి పని ఒత్తిడి నుండి ఉపశమనం గురించి చేస్తారు.
* గర్బా అనేది దేశంలోని గుజరాత్ రాష్ట్రం నుండి ఉద్భవించిన గుజరాతీ నృత్యం.
* గౌడీయ నృత్య ఇది బెంగాలీ నృత్య సంప్రదాయం.
* గిద్దా ఇది భారతదేశంలోని పంజాబ్ ప్రాంతంలో, పాకిస్తాన్ లోనూ ప్రసిద్ధి పొందిన జానపద నృత్యం.
* కల్బెలియా ఇది రాజస్థాన్‌లోని థార్ ఎడారి నుండి వచ్చిన ఒక తెగకు సంబంధించిన నృత్యం. ఇది వారి సంస్కృతిలో అంతర్భాగం.
* కంబార అనేది కేరళ రాష్ట్రంలోని ఉత్తర జిల్లా అయిన వాయనాడ్‌లోని ఆదియన్ తెగ వారు ప్రదర్శించే జానపద నృత్యం.
* లావణి అనేది మహారాష్ట్రలో ప్రసిద్ధి చెందిన సంగీత శైలి. ఇది ముఖ్యంగా పెర్కషన్ వాయిద్యమైన ఢోల్కీ దరువులకు అనుగుణంగా ప్రదర్శించబడుతుంది. 
* రాజస్థానీ
* సత్త్రియ అనేది 500 సంవత్సరాల చరిత్రగల అస్సాంకు చెందిన శాస్త్రీయ నృత్యం.
* తిప్పని అనేది గుజరాత్‌లోని సౌరాష్ట్రలో చోర్వాడ్, వెరావల్ ప్రాంతం నుండి ఉద్భవించిన జానపద నృత్యం.
* యక్షగానం అనేది నృత్య, నాటక, సంగీత, వేష, భాష, అలంకారాల కలబోత. ఇది కర్ణాటక రాష్ట్రంలోని ఆతి ప్రాముఖ్యమైన శాస్త్రీయ కళ.

## ఇవీ చూడండి
* ఉత్తరాఖండ్ జానపద నృత్యాలు
* గుజరాత్ జానపద నృత్యాలు
* చత్తీస్‌గఢ్ జానపద నృత్యాలు
* జార్ఖండ్ జానపద నృత్యాలు
* పంజాబీ జానపద నృత్యాలు
* భూటాన్ జానపద నృత్యాలు
* కేరళ జానపద నృత్యాలు
* కాశ్మీర్ జానపద నృత్యాలు
* సిక్కిం జానపద నృత్యాలు
* మేఘాలయ జానపద నృత్యాలు
* త్రిపుర జానపద నృత్యాలు
* నాగాలాండ్ జానపద నృత్యాలు
* మణిపురి జానపద నృత్యాలు
* మిజోరం జానపద నృత్యాలు
* అరుణాచల్ ప్రదేశ్ జానపద నృత్యాలు
* జానపద సాహిత్యం
* నృత్యంలో భారతీయ మహిళల జాబితా
* భారతీయ జానపద నృత్యాల జాబితా

## మూలాలు

వర్గం:జానపద కళారూపాలు
వర్గం:నృత్యం
వర్గం:జానపద నృత్యం
గీత సాక్షిగా

**గీత సాక్షిగా** 2023లో తెలుగులో విడుదలైన క్రైమ్‌ థ్రిల్లర్‌ సినిమా. చేతన్ రాజ్ ఫిల్మ్స్ బ్యానర్‌పై చేతన్‌ రాజ్‌ నిర్మించిన ఈ సినిమాకు ఆంథోనీ మట్టిపల్లి దర్శకత్వం వహించాడు. ఆదర్శ్‌, చిత్ర శుక్లా, రూపేష్‌ శెట్టి, శ్రీకాంత్‌ అయ్యంగార్‌ ప్రధాన పాత్రల్లో నటించిన ఈ సినిమా టీజర్‌ను 2022  సెప్టెంబర్ 22న  విడుదల చేయగా, సినిమాను 2023 మార్చి 22న తెలుగు, హిందీ భాషల్లో విడుదలైంది.
## నటీనటులు
*ఆదర్శ్‌
*చిత్ర శుక్లా
*రూపేష్‌ శెట్టి
*శ్రీకాంత్‌ అయ్యంగార్‌
*భరణి శంకర్
* రాజా రవీంద్ర
* జయలలిత
* జయశ్రీ ఎస్ రాజేష్
* అనిత చౌదరి
* సుదర్శన్
* శ్రీనివాస్ ఐఏఎస్
## సాంకేతిక నిపుణులు
*బ్యానర్:చేతన్ రాజ్ ఫిల్మ్స్
*నిర్మాత & కథ : చేతన్‌ రాజ్‌
*స్క్రీన్‌ప్లే, దర్శకత్వం: ఆంథోనీ మట్టిపల్లి  
*సంగీతం: గోపీ సుందర్  
*సినిమాటోగ్రఫీ: వెంకట్ హనుమ
*ఎడిటర్: కిశోర్ మద్దాలి
*పాటలు: రెహమాన్
*ఆర్ట్ : నాని
*నృత్యం : యశ్వంత్ - అనీష్
*ఫైట్స్ : పృథ్వీ
* మాటలు: పుచ్చ రామకృష్ణ

## మూలాలు

## బయటి లింకులు
* 

వర్గం:2023 తెలుగు సినిమాలు
ఇన్ కార్

**ఇన్ కార్** 2023లో తెలుగులో విడుదలైన సర్వైవల్ క్రైమ్ థ్రిల్లర్‌ సినిమా. ఇన్‌బాక్స్ పిక్చర్స్ బ్యానర్‌పై అంజుమ్ ఖురేషి, సాజిద్ ఖురేషి నిర్మించిన ఈ సినిమాకు హర్ష వర్ధన్ దర్శకత్వం వహించాడు. రితిక సింగ్, సందీప్ గోయత్, మనీష్ ఝంజోలియా, జ్ఞాన్ ప్రకాష్ ప్రధాన పాత్రల్లో నటించిన ఈ సినిమా థియేట్రికల్ ట్రైలర్‌ను 2023 ఫిబ్రవరి 17న విడుదల చేయగా, సినిమాను 2023 మార్చి 3న తెలుగు, హిందీ, తమిళం, కన్నడ, మలయాళ భాషల్లో విడుదలైంది.
## కథ
పరీక్షలు రాయడానికి కాలేజీకి వెళ్లాలని బస్టాండ్ లో బస్సు కోసం ఎదురుచూస్తున్న సాక్షి (రితికా సింగ్) నలుగురు కుర్రాళ్ళు ట్రాప్ చేసి కారులో ఎక్కించుకొని వెళ్ళిపోతారు. ఒక నిర్మానుష్య ప్రదేశానికి తీసుకెళ్లి ఆమెపై అత్యాచారం చేయాలనుకుంటారు. వారి నుంచి రితికా ఎలా తప్పించుకొంది. చివరికి ఆమె వారిని పోలీసులకు అప్పగించిందా ? అసలు ఆ నలుగురు ఎవరు..? అనేదే మిగతా సినిమా కథ.

## నటీనటులు
*రితిక సింగ్
* సందీప్ గోయత్
* మనీష్ ఝంజోలియా
* జ్ఞాన్ ప్రకాష్
* సునీల్ సోని

## సాంకేతిక నిపుణులు
* బ్యానర్: ఇన్‌బాక్స్ పిక్చర్స్ 
* నిర్మాత:  అంజుమ్ ఖురేషి, సాజిద్ ఖురేషి 
* కథ, స్క్రీన్‌ప్లే, దర్శకత్వం: హర్ష వర్ధన్  
* సినిమాటోగ్రఫీ: మిథున్ గంగోపాధ్యాయ 
* మాటలు : సుధీర్ కుమార్, హర్ష్ వర్ధన్
* అడిషనల్ డైలాగ్స్ : తుషార్ ఖండేల్వాల్
* సంగీతం : మథియాస్ డుప్లెసిస్ 
* ఎడిటర్: మాణిక్ దివార్
* ఫైట్స్: సునీల్ రోడ్రిగ్స్
* ఆర్ట్: చేతన్ సాగర్ 
## మూలాలు

వర్గం:2023 తెలుగు సినిమాలు
వాడు ఎవడు

**వాడు ఎవడు** 2023లో తెలుగులో విడుదలైన సస్పెన్స్ థ్రిల్లర్ సినిమా. రాజేశ్వరి సినీ క్రియేషన్స్ బ్యానర్‌పై ఎన్.శ్రీనివాసరావు నిర్మించి, దర్శకత్వం వహించాడు. కార్తికేయ, శివయువన్, అఖిల నాయర్ ప్రధాన పాత్రల్లో నటించిన ఈ సినిమా 2023 మార్చి 10న విడుదలైంది.
## కథ
వైజాగ్ లో చాలా మంది ఆమ్మాయిలు కిడ్నాప్ కు గురై ఆ తరువాత వారిలోని కొంతమంది సూసైడ్ చేసుకున్న విషయం తెలుసుకున్న హీరో అశ్వక్, కిడ్నాప్ అయిన అమ్మాయిలు, చనిపోయిన అమ్మాయిల ఇన్వెస్టిగేషన్‌ ఫైల్స్ ను పోలీసుల ద్వారా తీసుకొని ఎంక్వైరీ చేయడం మెదలు పెడతాడు. అయితే ఈ కిడ్నాప్ ఎవరు, ఎందుకు చేస్తున్నారో కొన్ని భయంకరమైన విషయాలు తెలుసుకుంటాడు. పోలీసుల సహాయంతో తాను తెలుసుకొన్న విషయాలు ఏంటి ? అసలు ఇంతమంది అమ్మాయిలను కిడ్నాప్ చేసే వాడు ఎవడు? కిడ్నాప్ చేసే హంతకులను పోలేసుల సహాయంతో హీరో ఎలా పట్టుకున్నారు? చివరకు వారిని కాపాడాదా లేదా ? అనేదే మిగతా సినిమా కథ.
## నటీనటులు

* కార్తికేయ
*శివయువన్
*అఖిల నాయర్ 
* రాజ్ కుమార్
* షైని
*జూలీ
*హర్షిత
*ఆంజనేయులు
*బాబు దేవ్
*సన్నీ
*కొండల్రావు
*డి టి నాయుడు

## సాంకేతిక నిపుణులు
*బ్యానర్:  రాజేశ్వరి సినీ క్రియేషన్స్
*నిర్మాత & దర్శకత్వం: ఎన్.శ్రీనివాసరావు
*కథ, స్క్రీన్‌ప్లే, మాటలు:  రాజేశ్వరి పాణిగ్రహి
*సంగీతం: ప్రమోద్ కుమార్
*సినిమాటోగ్రఫీ:  విజయ గండ్రకోటి
*నేపధ్య సంగీతం :రాజేష్ 
*ఎడిటర్ : సాయి ఆకుల,నరేష్
* ఫైట్స్ : రాము

## మూలాలు

వర్గం:2023 తెలుగు సినిమాలు
టాక్సీ

**టాక్సీ** 2023లో తెలుగులో విడుదలైన సినిమా. హెచ్ అండ్ హెచ్ ఎంట‌ర్‌టైన్‌మెంట్స్ బ్యానర్‌పై హరిత సజ్జా నిర్మించిన ఈ సినిమాకు హరీష్ సజ్జా దర్శకత్వం వహించాడు. వసంత్ సమీర్ పిన్నమ రాజు, అల్మాస్ మోటివాలా, సూర్య శ్రీనివాస్ ప్రధాన పాత్రల్లో నటించిన ఈ సినిమా సినిమాను 2023 మార్చి 10న విడుదలైంది.
## కథ
ఎథికల్ హ్యాకర్ ఉజ్వల్ (సూర్య శ్రీనివాస్)  స్నేహితులు, సన్నిహితులు నుంచి అప్పులు చేసి తెచ్చి మరీ తన సంస్దను డెవలప్ చేస్తుంటాడు కానీ అనుకోని విధంగా తనకు వచ్చిన కాంట్రాక్ట్ సమస్యల్లో పడటం, ప్రాజెక్టు ఆగిపోవటం, చివరకు అప్పులపాలవుతాడు.ఈ క్రమంలో ఈశ్వర్ (వసంత్ సమీర్ పిన్నమ రాజు), ఉజ్వల్ అనుకోని పరిస్దితుల్లో ఓ క్యాబ్ ఎక్కుతారు. ఆ క్యాబ్ పై కొందరు ఎటాక్ చేస్తారు. వాళ్లనుంచి తప్పించుకున్న వీళ్లిద్దరు తమపై ఎటాక్ చేసింది విద్యుత్ (నవీన్ పండిత) అని తెలుసుకుంటారు. అసలు వీళ్లిద్దరని టార్గెట్ చేయటానికి కారణం ఏమిటి ? ఎటాక్ జరిగిన తర్వాత నుంచి వాళ్ల జీవితాలు ఎలాంటి మలుపు  తీసుకున్నాయి? చివరకు ఏమి జరిగింది అనేదే మిగతా సినిమా కథ.

## నటీనటులు
* వసంత్ సమీర్ పిన్నమరాజు
* అల్మాస్ మోటివాలా
* సూర్య శ్రీనివాస్
* సౌమ్య మీనన్ 
* ప్రవీణ్ యండమూరి
* సద్దాం హుస్సేన్
* నవీన్ పండిత
## సాంకేతిక నిపుణులు
*బ్యానర్: హెచ్ అండ్ హెచ్ ఎంట‌ర్‌టైన్‌మెంట్స్ 
*నిర్మాత:  హరిత సజ్జా
*కథ, స్క్రీన్‌ప్లే, దర్శకత్వం: హరీష్ సజ్జా  
*సంగీతం: మార్క్.కే.రాబిన్
*సినిమాటోగ్రఫీ: ఉరుకుండా రెడ్డి
*ఎడిటర్: టి.సి.ప్రసన్న
* ఫైట్స్: బి.జె. శ్రీధర్
*పాటలు: కృష్ణకాంత్
*సహ నిర్మాత: బిక్కి విజయ్ కుమార్

## మూలాలు

వర్గం:2023 తెలుగు సినిమాలు
వాలెంటైన్స్ నైట్

**వాలెంటైన్స్ నైట్** 2023లో విడుదలైన తెలుగు సినిమా. స్వాన్‌ మూవీస్‌ సమర్పణలో ఫన్‌ సాగ బ్యానర్‌పై తృప్తి పాటిల్‌, సుధీర్‌ యాళంగి మహీంధర్‌ నారల నిర్మించిన ఈ సినిమాకు అనిల్‌ గోపిరెడ్డి దర్శకత్వం వహించాడు. సునీల్‌, చైతన్య రావు, లావణ్య, శ్రీకాంత్ అయ్యంగర్ ప్రధాన పాత్రల్లో నటించిన ఈ సినిమా జ‌న‌వ‌రి 26న విడుదలైంది.
## కథ
అజయ్(చైతన్య రావు) రేడియో జాకీగా పనిచేస్తుంటాడు. అతడు ప్రియ (లావణ్య)తో ప్రేమలో ఉంటాడు. అయితే వీరిద్దరికీ అనుకోకుండా బ్రేకప్ అవుతుంది. అలాగే డ్రగ్ మాఫియా లీడర్ గా (శ్రీకాంత్ అయ్యంగార్) సిటీలో చెలామణి అవుతుంటారు. డ్ర‌గ్స్ వ్యాపారాన్ని అరిక‌ట్ట‌డానికి నియ‌మించ‌బ‌డిన స్పెష‌ల్ ఆఫీస‌ర్ కృష్ణ‌మోహ‌న్‌కు(సునీల్‌) డ్ర‌గ్స్ పెడ్ల‌ర్ అలీ (ముక్కు అవినాష్‌) దొర‌కుతాడు. అత‌డి ద్వారా డ్ర‌గ్స్ దందా గురించి కృష్ణ మోహ‌న్ ఏం తెలుసుకున్నాడు ? ప్రియ‌ను అజ‌య్‌ మ‌ళ్లీ క‌లుసుకున్నాడా? అనేదే మిగతా సినిమా కథ.

## నటీనటులు
*సునీల్‌
*చైతన్య రావు
*లావణ్య
*శ్రీకాంత్ అయ్యంగర్
*పోసాని కృష్ణ మురళి
*జబర్దస్త్ అవినాష్
*అమిత్ కుమార్ తివారి
*రవి వర్మ 
* బిందు చంద్రమౌళి
*వేద
*లోబో
*ఇనయన సుల్తానా .

## పాటల జాబితా
*లైఫ్ ఓక ఆటరా , రచన: స్వాతి రాపేటి , గానం.& సాయిశరణ్ 
*సెలవే అంటూ, రచన: అనిల్ గోపిరెడ్డి, గానం. అనిల్ గోపిరెడ్డి
*

## సాంకేతిక నిపుణులు
*బ్యానర్: ఫన్‌ సాగ 
*నిర్మాతలు: తృప్తి పాటిల్‌, సుధీర్‌ యాళంగి మహీంధర్‌ నారల 
*కథ, స్క్రీన్‌ప్లే, దర్శకత్వం: అనిల్‌ గోపిరెడ్డి  
*సంగీతం: అనిల్‌ గోపిరెడ్డి  
*సినిమాటోగ్రఫీ:  

## మూలాలు

వర్గం:2023 తెలుగు సినిమాలు
రత్లాం సిటీ శాసనసభ నియోజకవర్గం

**రత్లాం సిటీ శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం రత్లాం జిల్లా, రత్లాం లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
అన్వర్ ఇబ్రహీం

thumb|అన్వర్ ఇబ్రహీం
అన్వర్ ఇబ్రహీం మలేషియా కు 10వ ప్రధానమంత్రిగా పదవి బాధ్యతలు స్వీకరించాడు. నేషనల్ ప్యాలెస్ లో 2022 నవంబర్ 24వ తేదీన రాజు సుల్తాన్ అహ్మద్ షా ప్రధానిగా అన్వర్ తో ప్రమాణం చేయించారు. నవంబర్ 19వ తేదీన 15వ పార్లమెంట్ ఎన్నికలు జరిగాయి. ఎన్నికల్లో అన్వర్ నేతృత్వంలోని అలయన్స్ ఆఫ్ హోప్ 82 సీట్లు గెలిచింది. అన్వర్ సంస్కరణవాది కాగా, మితవాదైన మాజీ ప్రధాని మహియుద్దీన్ యాసిన్ పార్టీ నేషనల్ అలయన్స్ 73 సీట్లు వచ్చాయి. 222 సీట్లు గల మలేషియా పార్లమెంట్లో మెజారిటీ కావాలంటే 112 సీట్లు రావాలి. ఏ పార్టీకి స్పష్టమైన మెజారిటీ రాకపోవడంతో హంగ్ ఏర్పడింది. దీంతో రాజు జోక్యం చేసుకొని అన్వర్ సారాధ్యంలోని ఐక్య కూటమి ప్రభుత్వానికి మద్దతు ఇచ్చేందుకు యునైటెడ్ మలయిస్ నేషనల్ ఆర్గనైజేషన్ అనూహ్యంగా ముందుకు వచ్చింది. రాజు ఆల్ సుల్తాన్ అబ్దుల్లా పార్లమెంట్ సభ్యులతో సంప్రదించి 2022 నవంబర్ 24వ తేదీన అన్వర్ ఇబ్రహీం తో ప్రధానమంత్రిగా ప్రమాణ స్వీకారం చేయించారు. 1990 దశకంలో మలేషియా డిప్యూటీ ప్రాథమిక అన్వర్ విధులు నిర్వహించారు.

## మూలాలు

వర్గం:మలేషియా ప్రధాన మంత్రులు
అవంతిక హుందాల్

**అవంతిక హుందాల్** పంజాబీ టీవి, సినిమా నటి. హిందీ టెలివిజన్ సీరియళ్ళలో కూడా నటిస్తోంది. *యే హై మొహబ్బతేన్* షోలో మిహికా పాత్రను పోషించింది. మిస్టర్ & మిసెస్ 420 సినిమాలలో నటించి గుర్తింపు పొందింది.

## జననం
అవంతిక హుందాల్ పంజాబ్ లో జన్మించింది. తండ్రి నవతేజ్ హుందాల్ సినిమా నటుడు.

## టెలివిజన్

## సినిమాలు
; పంజాబీ
* 2013: బుర్రహ్ బుర్రాహ్ (హర్మాన్‌)
* 2014: మిస్టర్ & మిసెస్ 420 (లాడీ)
* 2018: మిస్టర్ & మిసెస్ 420 రిటర్న్స్

; హిందీ
* 2008: బచ్నా ఏ హసీనో (మోనా)

## మూలాలు

## బయటి లింకులు
* 
* 

వర్గం:భారతీయ సినిమా నటీమణులు
వర్గం:పంజాబీ సినిమా నటీమణులు
గీతా కపూర్

**గీతా కపూర్** (జననం 1973 జూలై 5) భారతీయ ప్రఖ్యాత కొరియోగ్రాఫర్, డాన్సర్. ప్రస్తుతం ఆమె మలైకా అరోరా, టెరెన్స్ లూయిస్‌ లతో కలిసి సోనీ టీవీలో డ్యాన్స్ రియాలిటీ షో *ఇండియాస్ బెస్ట్ డ్యాన్సర్* కు న్యాయనిర్ణేతగా వ్యవహరిస్తోంది. ఆమె *డ్యాన్స్ ఇండియా డ్యాన్స్*, *సూపర్ డ్యాన్సర్*, *ఇండియా కే మస్త్ కలందర్*,.. ఇలా అనేక డ్యాన్స్ రియాలిటీ షోలలో న్యాయనిర్ణేతగా ఆమె ప్రసిద్ధి చెందింది. ఆమెను **గీతా మా** అనే పేరుతో కూడా పిలుస్తారు.

## కెరీర్
గీతా కపూర్ తన 15వ ఏట బాలీవుడ్ ప్రముఖ కొరియోగ్రాఫర్ ఫరా ఖాన్ బృందంలో చేరి తన కెరీర్‌ని ప్రారంభించింది. ఆమెతో కలిసి గీతా కపూర్ కుచ్ కుచ్ హోతా హై, దిల్ తో పాగల్ హై, కభీ ఖుషీ కభీ ఘమ్, మొహబ్బతేన్, కల్ హో నా హో, మై హూ నా, ఓం శాంతి ఓం.. వంటి ఎన్నో విజయవంతమైన చిత్రాలకు పనిచేసింది.

ఇక నేరుగా ఆమె నృత్య దర్శకత్వం వహించింది చిత్రాలలో ఫిజా (2000), అశోకా (2001), సాథియా (2002), హే బేబీ (2007), తోడా ప్యార్ తోడా మ్యాజిక్ (2008), అలాదిన్ (2009), తీస్ మార్ ఖాన్ వంటి అనేక బాలీవుడ్ చిత్రాలను చెప్పుకోవచ్చు.

ఆమె టెంప్టేషన్ రీలోడెడ్ వంటి అవార్డు వేడుకలు, కచేరీలకు కొరియోగ్రఫీ చేసింది. పెప్సీ IPL 2013 ప్రారంభ వేడుకలకు కూడా నృత్య దర్శకత్వం వహించింది.

## టెలివిజన్

## మూలాలు

వర్గం:భారతీయ సినిమా నృత్య దర్శకులు
వర్గం:భారత మహిళా కొరియోగ్రాఫర్
వర్గం:నృత్యదర్శకులు
వర్గం:టెలివిజన్
వర్గం:1973 జననాలు
గౌరీ జోగ్

**గౌరీ జోగ్** (జననం 1970) చికాగోకు చెందిన కథక్ నర్తకి, కొరియోగ్రాఫర్, రీసెర్చ్ స్కాలర్. ఆమె లక్నో, జైపూర్ ఘరానా శైలిలో ప్రసిద్ధి చెందింది. ఆమె క్రియేషన్స్‌లో కృష్ణ లీల, శకుంతల, ఝాన్సీ కి రాణి, కథక్ యాత్ర, ఈస్ట్ మీట్స్ వెస్ట్, ఫైర్ - ది ఫైరీ టేల్ వంటివి ఉన్నాయి.

ఆమె కథక్‌లోని సాంకేతిక అంశాల ద్వారా సాంప్రదాయ ఆర్ట్ ఆఫ్ టెల్లింగ్ కు ప్రాణం పోసింది. సాంప్రదాయం సరిహద్దులను దాటకుండా జాగ్రత్తలు తీసుకుంటూనే కొన్ని బాలీవుడ్ స్టెప్పులు, యోగాను కథక్‌లో చేర్చింది. దీంతో ఆమె ముఖ్యంగా యువ తరంలో బాగా ప్రాచుర్యం పొందింది. కథక్‌ని ఫ్లేమెన్‌కో, భరతనాట్యం, ఒడిస్సీ, మెక్సికన్, అమెరికన్ బ్యాలెట్‌లతో కలిపి ఆమె చేసిన ప్రయోగాలు ఎన్నో ప్రశంసలు పొందాయి. 1999 నుండి గౌరీ జోగ్, ఆమె బృందం ఉత్తర అమెరికా, భారతదేశంలో 325 కంటే ఎక్కువ నృత్య ప్రదర్శనలను ఇచ్చింది.

## బాల్యం, విద్యాభ్యాసం
గౌరీ జోగ్ 1970లో నాగపూర్‌లో జన్మించింది. ఆమె 5 సంవత్సరాల వయస్సులో నృత్య శిక్షణ ప్రారంభించింది. ఆమె 7 సంవత్సరాల వయస్సులో తన మొదటి ప్రదర్శన ఇచ్చింది. నాగ్‌పూర్ విశ్వవిద్యాలయం నుండి బ్యాచిలర్ ఆఫ్ సైన్స్ అండ్ న్యూట్రిషన్ లో మాస్టర్స్ పట్టా పుచ్చుకుంది.

లక్నో ఘరానాకు చెందిన గురు మదన్ పాండే నుండి ఆమె క్రమశిక్షణతో కూడిన శిక్షణను కథక్ లో పొందింది. ఆమె అభినయ కళకు ప్రసిద్ధి చెందిన జైపూర్ ఘరానాకు చెందిన లలితా హర్దాస్ వద్ద కూడా కథక్ నృత్యాన్ని అభ్యసించింది. అలాగే ఆమె ముంబైకి చెందిన మధురితా సారంగ్ కి కూడా శిష్యురాలు. ఆమె పండిట్ బిర్జు మహారాజ్‌తో సహా భారతదేశంలోని ప్రముఖ కథక్ గురువులచే అనేక వర్క్‌షాప్‌లను నిర్వహించింది. ఆమె కథక్‌లోని లక్నో, జైపూర్ ఘరానా కలయికను అభ్యసించింది.

## ఇవీ చూడండి

* జానపద సాహిత్యం
* జానపద నృత్యం
* నృత్యంలో భారతీయ మహిళల జాబితా

## మూలాలు

వర్గం:1970 జననాలు
వర్గం:భారత మహిళా కొరియోగ్రాఫర్
వర్గం:భారతీయ నృత్య దర్శకులు
వర్గం:భారతీయ నాట్య కళాకారులు
వర్గం:ఇండియన్ క్లాసికల్ కొరియోగ్రాఫర్
చంద్రలేఖ (నర్తకి)

**చంద్రలేఖ ప్రభుదాస్ పటేల్** (1928 డిసెంబరు 6 - 2006 డిసెంబరు 30) భారతదేశానికి చెందిన నర్తకి, కొరియోగ్రాఫర్. ఆమె భరతనాట్యాన్ని యోగా, కలరిప్పయట్టు వంటి యుద్ధ కళలతో సమ్మిళితం చేసే ప్రదర్శనలలో నిష్ణాతురాలుగా ప్రసిద్ధిచెందింది. ఆమె దేశ మొదటి ఉప ప్రధానమంత్రి వల్లభ్‌భాయ్ పటేల్ మేనకోడలు.

భారతదేశంలో సంగీతం, నృత్యం, నాటకం లకు చెందిన కేంద్ర సంగీత నాటక అకాడమీ అత్యున్నత పురస్కారం అయిన సంగీత నాటక అకాడమీ ఫెలోషిప్ 2004లో ఆమెకు లభించింది.

## బాల్యం, విద్యాభ్యాసం
ఆమె మహారాష్ట్ర పాల్ఘర్ జిల్లాలోని వాడాలో జన్మించింది. ఆమె తన బాల్యాన్ని మహారాష్ట్ర, తమ స్వస్థలమైన గుజరాత్ లలో గడిపింది. హైస్కూల్ చదువు పూర్తి చేసిన తర్వాత ఆమె న్యాయశాస్త్రంలో ఉన్నత చదువులకై చేరింది. కానీ నాట్యం మీద తనకున్న ఆసక్తితో చదువును మధ్యలోనే మానేసింది. 

## కెరీర్
ఆమె ఎల్లప్ప పిళ్లై ఆధ్వర్యంలో దక్షిణ భారతదేశంలోని ఆలయ నృత్యకారులు అభ్యసించే నృత్య రూపమైన దాసి అట్టంతో కెరీర్ ప్రారంభించింది. దాసియట్టం అనేది ఒక పురాతన భారతీయ శాస్త్రీయ నృత్య రూపం. ఆమె నాట్య విద్యలో బాలసరస్వతి, రుక్మిణీ దేవి అరుండేల్‌లచే కూడా ప్రభావితమైంది. అయితే ఆమె నృత్యరూపకం ప్రముఖంగా ఆమె పూర్వీకులచే ఎక్కువగా ప్రభావితమైంది. చంద్రలేఖ భరతనాట్యంలో శిక్షణ పొందినప్పటికీ, ఆమె ఇతర నృత్యాలైన కలరిప్పాయట్టు వంటి యుద్ధ కళలు, ప్రదర్శన కళల నుండి అంశాలను పొందుపరిచే పోస్ట్ మాడర్న్ ఫ్యూజన్ డ్యాన్స్‌ల వైపు తన దృష్టిని మార్చుకుంది.

## గుర్తింపు

* 1991లో సృజనాత్మక నృత్యంలో ఆమెకు సంగీత నాటక అకాడమీ అవార్డు
* 2003-2004 సంవత్సరానికిగాను ఆమెకు కాళిదాస్ సమ్మాన్
* 2004లో సంగీత నాటక అకాడమీ ఫెలోషిప్

## ఇవీ చూడండి

* జానపద సాహిత్యం
* జానపద నృత్యం
* నృత్యంలో భారతీయ మహిళల జాబితా

## బిబ్లియోగ్రఫీ
Rustom Barucha. *Chandralekha: Woman, Dance, Resistance.* Indus. New Delhi: 1995. 

## మూలాలు

వర్గం:1928 జననాలు
వర్గం:2006 మరణాలు
వర్గం:భారతీయ నాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
సోఫియా బానో

**సోఫియా బానో** పాకిస్తాన్ కు చెంది సినిమా నటి, గాయని. 1960లు, 1970లలో లాలీవుడ్ సినిమాల్లో ఎక్కువగా సహాయక పాత్రల్లో నటించింది. *ఎహసాస్* (1972), *ఘరానా* (1973), *పర్డే మే రెహనే దో* (1973) వంటి ప్రముఖ సినిమాలలో నటించిన సోఫియా 1973లో ఉత్తమ సహాయ నటిగా నిగర్ అవార్డును గెలుచుకుంది.

## జననం
సోఫియా 1938, అక్టోబరు 23న మహారాష్ట్రలోని బొంబాయి నగరంలో జన్మించింది.

## నటనారంగం
సోఫియా 1960లలో లాలీవుడ్ సినిమాలలో నటించడానికి బొంబాయి నుండి పాకిస్తాన్ వెళ్ళింది. సోఫియా నటించిన మొదటి సినిమా "ఛోటీ బెహన్" 1964లో విడుదలైంది, ఇందులో ఆమె సహాయక పాత్రను పోషించింది. తరువాత *అకేలే నా జానా* అనే సినిమాలో నటుడు ముహమ్మద్ అలీకి కథానాయికగా నటించింది, కానీ ఆ సినిమా బాక్సాఫీస్ వద్ద విజయాన్ని అందుకోలేకపోయింది. 1973 సోఫిమా నట జీవితంలో అత్యంత ముఖ్యమైన సంవత్సరం, "ఘరానా", షబాబ్ కిరణ్వీ తీసిన *పర్డే మే రెహ్నాయ్ దో అనే* రెండు హిట్ సినిమాలకు సంతకం చేసింది. తరువాతి సినిమాలో మొండి పట్టుదలగల ధనవంతురాలిగా నటించింది. హసన్ తారిఖ్ దర్శకత్వంలో 1976లో విడుదలైన *జరూరత్*  అనే సినిమాలో చివరిసారిగా నటించింది. సోఫియా తన 12 సంవత్సరాల సుదీర్ఘ సినీ జీవితంలో 28 సినిమాల్లో నటించింది. పంజాబీ సినిమాలో కూడా నటించింది.

## వ్యక్తిగత జీవితం
సోఫియా కరాచీకి చెందిన వ్యాపారవేత్త, పాకిస్తాన్ ముస్లిం లీగ్ రాజకీయవేత్త అయిన హరూన్ అహ్మద్‌ను వివాహం చేసుకుంది. వారికి ఇద్దరు పిల్లలు ఉన్నారు. వివాహం తరువాత సోఫియా సినిమాల నుండి నిష్క్రమించింది.

## నటించినవి

### సినిమా

## అవార్డులు, గుర్తింపు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:1938 జననాలు
వర్గం:హిందీ సినిమా నటీమణులు
వర్గం:పంజాబీ సినిమా నటీమణులు
వర్గం:భారతీయ సినిమా నటీమణులు
వర్గం:పాకిస్తానీ సినిమా నటీమణులు
గోబ్లిన్ మోడ్

గోబ్లిన్ మోడ్ ( goblin mode ) పదాన్ని 2022 ఏడాది మేటి పదం ( వర్డ్ ఆఫ్ ది ఇయర్ ) గా ఆక్స్ఫర్డ్ ఇంగ్లీష్ నిఘంటువును ప్రచురించే ఆక్స్ఫర్డ్ యూనివర్సిటీ ప్రెస్ 2022 డిసెంబర్ 5వ తేదీన ప్రకటించింది. 'గోబ్లిన్ మోడ్' అనే పదం వ్యక్తి ప్రవర్తనను సూచిస్తుంది. తన గురించి తప్ప ఇతరుల గురించి పట్టించుకోని తత్వమది. అపరిశుభ్రత, బద్ధకం, దురాశ ను గోబ్లిన్ మోడ్ అంటారు. ఒక ఏడాదిలో సమాజంలో అత్యంత సాధారణంగా వినిపించే, ప్రస్తావించే చర్చించబడే పదాన్ని ఆ ఏడాది పదంగా ఆక్స్ఫర్డ్ ఇంగ్లీష్ నిఘంటువు ప్రకటిస్తుంది. సాధారణంగా ప్రతి సంవత్సరం ఆక్స్ఫర్డ్ ప్యానెల్ నిపుణులే పదాన్ని నిర్ణయిస్తారు. కానీ 2022 సంవత్సరం ప్రజాభిప్రాయాన్ని ఓటింగ్ ద్వారా తీసుకుని విజేత పదాన్ని ప్రకటించారు.

## మూలాలు

వర్గం:ఆక్స్ఫర్డ్ వర్డ్ ఆఫ్ ది ఇయర్